Οι «Fantastic Four» του Απόλλωνα Σμύρνης! | Football League & Απόλλων Σμύρνης | gazzetta.gr\nΤρίτη, 09 Μαΐου 2017 - 12:30\nFollow @twitterΟι «Fantastic Four» του Απόλλωνα Σμύρνης!\nΟι «Fantastic Four» του Απόλλωνα Σμύρνης!\nΣιατραβάνης, Αλμπάνης, Διαμαντόπουλος και Πετρόπουλος! Μια τετράδα... φωτιά που «καίει» το ένα εμπόδιο μετά το άλλο, οδηγώντας τον Απόλλωνα στην επιστροφή του στη Super League.\nO Απόλλων Σμύρνης είναι ένα τρένο χωρίς φρένα. Η «Ελαφρά Ταξιαρχία» συνεχίζει την σαρωτική της πορεία, όντας αήττητη σε 29 ματς 5 στροφές από το τέλος του πρωταθλήματος με την επιστροφή της στη Super League να είναι πιο κοντά από ποτέ.\nΤο μυστικό της φετινής επιτυχίας; Η δημιουργία ενός ρόστερ γεμάτο ποιότητα και εμπειρία, από τον Παύλο Μυροφορίδη στην αρχή της σεζόν με τον Δημήτρη Σπανό, το οποίο στην πορεία εκμεταλλεύτηκα άριστα ο Άκης Μάντζιος.\nΣ' αυτό που αξίζει να σταθούμε είναι οι τέσσερις παίκτες που έχουν τραβήξει το κομμάτι της επίθεσης φέτος. Σιατραβάνης, Αλμπάνης, Διαμαντόπουλος και Πετρόπουλος συνθέτουν μια τετράδα... κόλαση, έτοιμη να κάψει στις φλόγες της οποιδήποτε άμυνα.\nΑπό τα 55 γκολ που έχει δεχθεί ο Απόλλων μέχρι στιγμής, τα 36 έχουν σημειωθεί από τους παραπάνω... δράστες.\nΈτσι, πριν το ντέρμπι κορυφής με τη Λαμία, οι Σιατραβάνης, Αλμπάνης και Πετρόπουλος (τριάδα που βασίζεται ο Μάντζιος το τελευταίο δίμηνο), ετοιμάζεται να «χτυπήσει» ξανά για να διατηρηθεί ο Απόλλων μόνος και άνετος στο ρετιρέ της κατάταξης.\nΠάμε να δούμε, όμως, τι έχει πετύχει ο καθένας τους ξεχωριστά:\nΟ Σάββας Σιατραβάνης έχει αγωνιστεί σε 24 ματς (1.650') και έχει σημειώσει 10 γκολ, ενώ έχει μοιράσει και 5 ασίστ.\nΟ Χρήστος Αλμπάνης σε 23 ματς (1.419') έχει σημειώσει 9 γκολ και 6 ασίστ.\nO Δημήτρης Διαμαντόπουλος σε 20 ματς (1349'), μετρά 9 γκολ και 4 ασίστ.\nΟ Αντώνης Πετρόπουλος σε 20 ματς (1373') έχει σημειώσει 8 γκολ και 2 ασίστ.\nΟ Πετρόπουλος κάνει «Toilet Paper Challenge» και... σπάει το μπιμπελό της γυναίκας του (vid)


Γελασμένος (θα) είναι... - Σπύρος Γρομητσάρης - gavros.gr\nΔευτέρα, 20 Ιανουαρίου 2020 - 13:57\nΜατς σαν κι αυτό του Ολυμπιακού με τον Άρη ανήκει στην κατηγορία εκείνων που ευχαριστιούνται οι θεατές και κάνουν τους προπονητές να... τρώνε τα νύχια τους. Στο πρώτο μισάωρο αισθανόσουν ότι είχες παρακολουθήσει... δύο αγώνες. Δύο γκολ, δοκάρι, τελικές και στις δύο εστίες αλλά και φάσεις που είχαν την προϋπόθεση να γίνουν κάτι σπουδαίο αλλά για λάθος πάσα ή σφύριγμα δεν έγιναν.\nΚι επειδή συχνά αναπαράγονται κλισέ, διαπιστώσαμε χθες ότι το να παίζει ο Ολυμπιακός με τρία κεντρικά χαφ δε σημαίνει απαραίτητα ότι είναι αμυντικογενής και στερείται δημιουργίας και επιθετικών ιδεών. Χθες δεν συνέβη κανένα από τα δύο. Και σφιχτός δεν ήταν, αφού ο Άρης έφτασε πολλές φορές μπροστά από τον Σα με αξιώσεις, και επιθετικά είχε ιδέες σκοράροντας τέσσερις φορές και με λίγη προσοχή παραπάνω θα μπορούσε να βάλει 1-2 γκολ ακόμα.\nΟ Μαρτίνς θα... τρώει σίγουρα τα νύχια του βλέποντας χαζά λάθη / πουλήματα μπάλας από τερματοφύλακα και στόπερ και φυσικά την αδιανόητη αντίδραση του Καμαρά στο 2ο γκολ του Άρη όταν ο Λάρσον του έκλεψε τη μπάλα και ο Αφρικανός χαφ παράτησε τη φάση για να διαμαρτυρηθεί στον διαιτητή για φάουλ! Το θετικό απ' όλο αυτό είναι ότι ο Ολυμπιακός δείχνει να βρίσκεται σε δημιουργικό / επιθετικό φορμάρισμα και ταυτόχρονα το αρνητικό ότι έχει αυξήσει τη συχνότητα των χαζών λαθών του.\nΞεκάθαρο, για το πρώτο, είναι ότι βοηθάει ο factor Βαλμπουενά και για το δεύτερο η έλλειψη συγκέντρωσης και η χαλαρότητα λογικών: το... έχουμε το ματς. Κανένα ματς δεν κερδίζεται εκ των προτέρων και το χειρότερο που μπορεί να κάνει ο Ολυμπιακός στον εαυτό του ώστε να... υπονομεύσει τη δική του πολλή και σκληρή δουλειά ως τώρα στη σεζόν είναι να πιστέψει ότι θα κερδίσει με το όνομα και τη φανέλα. Γελασμένος (θα) είναι.\nΥΓ: «Βράζει», λέει, ο λαός του Άρη. Κοίτα να δεις κάτι συμπτώσεις. Ο λαός του ΠΑΟΚ δεν... έβρασε ποτέ. Δεν διαβάσαμε πώς αντέδρασε μετά από την πρόσφατη 4άρα από τον Άρη. Πώς αντέδρασε μετά από τον αποκλεισμό από το... χωριό της Έστερσουντ. Πώς αντέδρασε σε τόσες και τόσες ντροπές του ΠΑΟΚ και ειδικά τις ευρωπαϊκές. Τυχαίο θα είναι, πέφτει το ίντερνετ τις πιο ακατάλληλες στιγμές.\nΥΓ2: Σε συνέντευξή του ο Σαββίδης το 2015 (στην οποία μεγαλομέτοχο τον... ανέβαζαν και τον... κατέβαζαν και τον ρωτούσαν γιατί αγόρασε τον ΠΑΟΚ αλλά εκείνος δεν διέψευδε) υποστήριξε ότι στόχος του είναι να οδηγήσει τον ΠΑΟΚ στο top20 της κατάταξης των ευρωπαϊκών ομάδων. Αυτή τη στιγμή ο δικέφαλος είναι 72ος, ακριβώς κάτω από την Καραμπάγκ από το Αζερμπαϊτζάν...\nΟ ιδιοκτήτης... Φούφουτος και τα κ@λοδάχτυλα του Νάβας! Γράφει ο Σπύρος Γρομητσάρης...


ΔΗΜΗΤΡΗΣ - ΟΔΗΓΟΣ ΤΑΞΙ\n"για μια ευτυχισμένη ζωή\nοι νυχτες πρέπει να είναι\nαφημένες στην τύχη τους!"\nO Δημήτρης δουλεύει στο ταξί τα τελευταία 4 χρόνια. Είναι όπως μας λέει αφεντικό του εαυτού του κι αυτό σημαίνει πως μπορεί να σταματήσει την δουλειά για να πιεί ένα σύντομο ποτό με την παρέα του στο Μεταξουργείο. Στα 34 του χρόνια έχει ζήσει όμορφες αλλά και περίεργες εμπειρίες τη νύχτα. Τρελαίνεται να κόβει βόλτες στην Πατησίων και να αγναντεύει την Ακρόπολη από το Θησείο. Μέχρι πρότινος είχε μακρύ μαλλί και μούσι, αλλά εμείς τον συναντήσαμε στο κέντρο της Αθήνας κοντοκουρεμένο και ορεξάτο να μας διηγηθεί μερικές από τις πιο αστείες ιστορίες ακούσαμε από ανθρώπους της... νύχτας!\nΠοιο είναι το καθημερινό σου ωράριο στο ταξί;\nΚαθημερινές δουλεύω συνήθως 10 το πρωί μέχρι 4 το απόγευμα , μετά ξεκούραση κι έπειτα 8 το βράδυ μέχρι 1 ή 2. Το σαββατοκύριακο αν δεν έχω κανονίσει να βγω κάθομαι περισσότερες ώρες, δηλαδή μέχρι τις 5 το πρωί!\nΠώς είναι το συναίσθημα όταν εσύ ξεκινάς τη δουλειά, οι άλλοι τελειώνουν;\nΕάν έχω όρεξη να βγω και πρέπει να δουλέψω παίζει ξεκάθαρη ζήλια. Εάν δεν έχω όρεξη να βγω νιώθω μια χαρά.\nΟ ταξιτζής είναι κάποιες φορές εξομολόγος αλλά και άνθρωπος που μπορεί να γίνει αποδέκτης νεύρων από τους πελάτες. Δηλαδή να μην είναι καλά ο πελάτης και να μιλήσει απότομα στον ταξιτζή, πράγμα ανθρώπινο. Αυτό που μπορεί να με τρελάνει είναι η δουλικότητα που θέλουν ορισμένοι να έχει ο ταξιτζής. Όχι φίλε μου, δεν είμαι δούλος σου. Δουλεύω κι εγώ όπως κάνεις κι εσύ. Σε γενικές γραμμές πάντως, ανάλογα με την κριτική ικανότητα του καθενός, με το να είσαι ταξιτζής, μαθαίνεις να μετράς τους ανθρώπους.\nΑν θα ήθελες να περιγράψεις με μια πρόταση τη νύχτα τι θα έλεγες;\nΓια μια ευτυχισμένη ζωή, οι μέρες πρέπει να είναι επιμελώς σχεδιασμένες και οι νύχτες αφημένες στην τύχη τους. Εννοείται το γκούγκλαρα! Το έχει γράψει η Mignon McLaughlin. Πολύ ωραίο δεν είναι;\nΥπάρχει η διπλή ταρίφα που σημαίνει παραπάνω λεφτά, σχεδόν τα διπλάσια ανά κούρσα. Επίσης δεν έχει κίνηση, πράγμα ονειρικό για εμάς τους ταξιτζήδες. Στα μειονεκτήματα είναι ότι σαφώς είναι λιγότερες οι κούρσες σε σχέση με τη μέρα.\nΚάποια ιστορία από τις νυχτερινές σου βάρδιες;\nΔύο στιγμές στα 4 χρόνια μου στο ταξί, θα μου μείνουν αξέχαστες. Μια φορά πήρα στο ταξί, έναν παππά. Κανονικό. Με ράσα. Είχε ως προορισμό του την Κυψέλη. Κάποια στιγμή στη διαδρομή μου ζητάει να βάλω έναν ελληνικό σταθμό με λαϊκά τραγούδια και να αλλάξουμε προορισμό. Ήθελε να πάμε βόλτα σε όλη την Αθήνα. Από το Σύνταγμα στο Θησείο κι από εκεί στο Μεταξουργείο, στην Πειραιώς, το Φάληρο και τα νότια προάστια της πόλης. Μετά από 2 ώρες μου ζήτησε να κατέβει, πλήρωσε γύρω στα 50 ευρώ και μπήκε σπίτι του. Μερακλής παππάς. Μια ακόμη αστεία ιστορία ήταν ένα τηλεφώνημα που έλαβα από μια Κυρία γύρω στα 50 η οποία μου ζήτησε να πάω να παραλάβω έναν άνδρα από το σπίτι του. Όταν έφτασα την κάλεσα για να της πω να ενημερώσει τον Κύριο να κατέβει και τότε κατάλαβα πως επρόκειτο για παρακολούθηση. Άρχισε να με ρωτάει αν βλέπω μια κίτρινη βέσπα έξω από το σπίτι, εάν τα φώτα είναι ανοιχτά, εάν βλέπω κίνηση στα παράθυρα. Κάτι παιδιά από την διπλανή πολυκατοικία με ενημέρωσαν πως αυτό το είχε ξανακάνει στο παρελθόν. Φυσικά η Κυρία εξαφανίστηκε και δεν πληρώθηκα ποτέ για την… παρακολούθηση.\nΜιας και τη ζεις, σίγουρα θα έχεις κάποιες εικόνες από αυτές που δικαιολογούν την έκφραση «νύχτα μαγική».\nΔύο εικόνες μου έρχονται στο μυαλό. Η πρώτη είναι η Πατησίων. Όλη η Πατησίων. Φανταστικός δρόμος. Πλατύς με δύο μεγάλα ρεύματα που μπορείς να δεις το Μουσείο, το Πολυτεχνείο, την ΑΣΟΕΕ, το Πεδίον του Άρεως, την αρχή της Ακαδημίας και της Αλεξάνδρας. Μου αρέσει πολύ η Πατησίων. Και η δεύτερη και ομορφότερη είναι ανεβαίνοντας την Νηλέως στα Πετράλωνα που, στο τελείωμά της στο Θησείο, φαίνεται η Ακρόπολη. Νομίζω είναι η πιο όμορφη εικόνα στην νυχτερινή -κι όχι μόνο- Αθήνα.\nΜου αρέσει πολύ η κάλπικη λίρα. Ποιος την έχει κάνει; Ο Τζαβέλλας; Ε, αυτός!\nΠοιο τραγούδι θα έβαζες σαν soundtrack στις νύχτες σου;\nSniff 'n' the Tears, «Driver's Seat». Μυρίζει νύχτα και τιμόνι.\nΕσύ μεταφέρεις ανθρώπους στα πάρτι κι έπειτα τους παραλαμβάνεις από εκεί. Φαίνονται να επιστρέφουν χαρούμενοι οι νέοι από την έξοδο τους;\nΤις περισσότερες φορές, ναι. Αυτό που είναι το πιο ωραίο είναι να παίρνεις ερωτευμένα ζευγάρια και νέα παιδιά που κάνουν τις πρώτες τους εξόδους στην πόλη. Μες τη χαρά και την τρέλα είναι.\nΠοιος είναι ο καλός πελάτης τη νύχτα και ποιος ο κακός;\nΣε γενικές γραμμές δεν νομίζω ότι υπάρχει καλός και κακός πελάτης. Δεν μιλάμε για τις ακραίες περιπτώσεις που κάποιος θα είναι αγενής και απότομος. Προσωπικά, δεν μπορώ τους φωνακλάδες. Άμα έχει και όρεξη για κουβέντα ο φωνακλάς, άστα! Εάν πηγαίνει και μακριά, ακόμα χειρότερα!


Η προσπάθεια - όπως έχει επισημάνει ο αναπληρωτής διευθύνων σύμβουλος της Eurobank και πρόεδρος Συντονιστικής Επιτροπής της Ελληνικής Ένωσης Τραπεζών για τη Διαχείριση Θεόδωρος Καλαντώνης - είναι «θηριώδης» και έχει οδηγήσει σε αποτελέσματα, καθώς από τα 107,2 δισ. ευρώ τον Μάρτιο του 2016 έχουν υποχωρήσει στα 75 δισ. ευρώ στα μέσα του 2019.\nΗ μείωση των μη εξυπηρετούμενων δανείων κατά 32 δισ. ευρώ, κινείται στον στόχο που έχει να επιστρέψει στην κανονικότητα και να αφιερωθεί με όλες τις δυνάμεις στη χρηματοδότηση της πραγματικής οικονομίας.\nΤο σχέδιο Ηρακλής, όπως ανέφερε το υπουργείο Οικονομικών, αποτελεί μία συστημική λύση εμβέλειας για τη ριζική αντιμετώπιση των κόκκινων δανείων που θα μειώσει τον όγκο τους, ο οποίος στερούσε τη ρευστότητα από την αγορά.\nO υφυπουργός Οικονομικών, Γ. Ζαββός, απηύθυνε κάλεσμα στις τράπεζες να συμμετάσχουν στο σχέδιο μείωσης κόκκινων δανείων «Ηρακλής» και επισήμανε ότι χωρίς την επιβάρυνση των φορολογουμένων και του προϋπολογισμού, δίνεται η δυνατότητα στις τράπεζες να μειώσουν τα "κόκκινα" τους δάνεια κατά 30 δισ. ευρώ ή κατά 40%.


ΔΙΗΜΕΡΟ ΕΚΔΗΛΩΣΕΩΝ ΣΤΟ ΤΕΙ ΧΑΛΚΙΔΑΣ ΑΠΟ ΤΗΝ ΚΝΕ – Psaxna.gr\nΔΙΗΜΕΡΟ ΕΚΔΗΛΩΣΕΩΝ ΣΤΟ ΤΕΙ ΧΑΛΚΙΔΑΣ ΑΠΟ ΤΗΝ ΚΝΕ\nΗ Τομεακή Οργάνωση ΤΕΙ-Χαλκίδας της ΚΝΕ δοργανώνει διήμερο εκδηλώσεων την Τρίτη 10 και την Τετάρτη Ιουνίου, στα πλαίσια του 40ου Φεστιβάλ ΚΝΕ-Οδηγητή.\nΣήμερα Τετάρτη 11 Ιουνίου, στις 12 το μεσημέρι έγινε παρουσίαση του βιβλίου της Σύγχρονης Εποχής: “Φασισμός και Κοινωνική Επανάσταση”. Επίσης στις 10 το βράδυ θα πραγματοποιηθεί λαϊκή βραδιά με αφιέρωμα στο αντιφασιστικό τραγούδι, χορούς από την Ομάδα Πολιτισμού του Συλλόγου Οικοτρόφων Εστίας και λαϊκό ρεμπέτικο γλέντι.\n12 Ιουνίου 2014 at 01:36\nαπο την καρδια σου?\nΠΩΣ ΘΑ ΠΛΗΡΩΘΟΥΝ ΟΙ ΟΦΕΙΛΕΣ ΠΡΟΣ ΤΟΝ ΔΗΜΟ ΔΙΡΦΥΩΝ ΜΕΣΣΑΠΙΩΝ (ΑΠΟΦΑΣΗ)


Ιστοσελιδα Online Φροντιστηριο Αγγλικων - Digius Digital Agency\nΙστοσελιδα Online Φροντιστηριο Αγγλικων - EnglishCourses.gr\nΚατασκευή Ιστοσελίδας αποκλειστικά για Online Φροντιστήριο Αγγλικών με δυνατότητα αγοράς Πακέτων Μαθημάτων Αγγλικών μέσω διαχείρισης eShop. Βρίσκεται στα πρώτα αποτελέσματα της Google στην Ελλάδα για πλήθος λέξεων-κλειδιών για αναζητήσεις σχετικές με Μαθήματα Αγγλικών Online.\nΠρόκειται για τη δημιουργία ιστοσελίδας φροντιστηρίου με διαχείριση αγοράς πακέτων μαθημάτων (eShop) για ένα αποκλειστικά online φροντιστήριο εκμάθησης της αγγλικής γλώσσας με έδρα τη Λάρισα και μαθητές από όλη την Ελλάδα και το εξωτερικό. Για να επιτευχθεί αυτό το 2018 έγινε προσεκτική ανάλυση της αγοράς και διαπιστώθηκε μεγάλο κενό σε μια οργανωμένη και πραγματικά online εκμάθηση ξένων γλωσσών.\nΤο EnglishCourses.gr υλοποιήθηκε με προσοχή στην εμπειρία του χρήστη και στους παράγοντες που επηρεάζουν την κατάταξη της Google. Ολοκληρώθηκε το καλοκαίρι του 2018 και γρήγορα εμφανίστηκε στα πρώτα αποτελέσματα της Google για σχετικές αναζητήσεις στην Ελλάδα, με χαρακτηριστική την άμεση συσχέτιση κατάταξης στις μηχανές αναζήτησης και της κερδοφορίας της επιχείρησης.\nΣτο συγκεκριμένο έργο λάβαμε μέρος στην ψηφιακή οργάνωση του φροντιστηρίου και του Learning Management System (LMS) ώστε να δημιουργηθεί μια πλήρως online εμπειρία εκμάθησης αγγλικών. Επίσης, δημιουργήθηκε διαχείριση eShop για τη δυνατότητα αγορών πακέτων μαθημάτων με διάφορους τρόπους πληρωμής. Τέλος, δημιουργήθηκαν πλήρως αυτοματοποιημένες απαντήσεις σε ασκήσεις. Δείτε τον αυτοματισμό συμπληρώνοντας το Δωρεάν Test Αξιολόγησης Αγγλικών.\nΗ συνεχής βελτιστοποίηση ως προς τις μηχανές αναζήτησης αλλά και το digital marketing κυρίως μέσω διαφημίσεων στη Google έχει αποφέρει τα θεαματικά αποτελέσματα και έχει δημιουργήσει τη βάση για την περεταίρω ανάπτυξη και αύξηση της επισκεψιμότητας και των κερδών του English Courses.\nO επαγγελματισμός και η δημιουργικότητα με εντυπωσίασαν. Τόσο το αισθητικό αποτέλεσμα όσο και η κατάταξη της ιστοσελίδας, δικαίωσε την επιλογή του Digius ως αποκλειστικούς συνεργάτες της online προβολής μου.\nΕυαγγελινάκης ΝίκοςΕιδικός Ορθοδοντικός\nΗ συνεργασία μας αποδείχθηκε άψογη και αποδοτική για το νέο Ιατρείο μου στη Θεσσαλονίκη. Από το Design ώς και την κατάταξη στη Google στο ανταγωνιστικό πλέον περιβάλλον του διαδικτύου το αποτέλεσμα τα λέει όλα!\nΖουριδάκης ΚωνσταντίνοςΓαστρεντερολόγος - Ηπατολόγος\nΠριν τρία χρόνια αποφάσισα να στραφώ στην απομακρυσμένη εκπαίδευση. Με τη βοήθεια του Digius έγινε πράξη ένα ολοκληρωμένο και οργανωμένο LMS με απόλυτη επιτυχία και πλέον οραματιζόμαστε το μέλλον!\nΓκαβού ΘεοδώραΠτυχιούχος Αγγλικής Φιλολογίας\nΕπιλέξαμε να συνεργαστούμε με το Digius καθώς το όραμά μας να δημιουργήσουμε μία επαγγελματική και σύγχρονη ψηφιακή εικόνα ταυτίζεται με τον επαγγελματισμό, την τεχνογνωσία και την εμπιστοσύνη του Digius.\nTo Sfyri.gr είναι ένα ηλεκτρονικό πολυκατάστημα με πλήθος προϊόντων και απαιτήσεις ποιότητας υπηρεσιών προς τους πελάτες του! Επιλέξαμε το Digius.gr για την ανάπτυξη του eShop και τα αποτελέσματα μας δικαιώνουν καθημερινά!\nSfyri.gr | eShop\nΔώστε Ώθηση στην Επιχείρησή σας.\nΚάντε τώρα το βήμα προς την επιτυχία!\nΠαλαιστίνης 2, Λάρισα\nΔημιουργία Eshop με 100% Επιδότηση μέσω ΕΣΠΑ.\nΙστοσελίδα ή Επαγγελματική Online Προβολή;\nSEO: τι είναι και πώς θα σας βοηθήσει;\nΜονοσέλιδη Ιστοσελίδα ή Πλήρης Δυναμική Ιστοσελίδα;\nCopyright © . DIGIUS DIGITAL AGENCY. All rights reserved.\nΣημείωση: Αν μας στείλετε τα στοιχεία σας σε εργάσιμες ημέρες και ώρες θα σας απαντήσουμε το πολύ σε μία ώρα. Διαφορετικά θα σας απαντήσουμε την επόμενη εργάσιμη ημέρα.


Γαϊδουροδρομίες και κυνήγι κρυμμένου θησαυρού στις Σάπες - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική MAGAZINO Γαϊδουροδρομίες και κυνήγι κρυμμένου θησαυρού στις Σάπες\nΓαϊδουροδρομίες και κυνήγι κρυμμένου θησαυρού στις Σάπες\nΓλέντι Τσικνοπέμπτης, χορωδιακή συναυλία, εργαστήρια αποκριάτικων κατασκευών και χαρταετών για παιδιά, κυνήγι κρυμμένου θησαυρού, γαϊδουροδρομίες, παρέλαση καρναβαλιστών, χορευτικά συγκροτήματα και πλούσια κούλουμα, περιλαμβάνει το πρόγραμμα των αποκριάτικων εκδηλώσεων του Δήμου Μαρώνειας-Σαπών τις επόμενες μέρες, το οποίο αναλυτικά έχει ως εξής:\nΚεντρική Πλατεία Σαπών – Ώρα: 18:00. Λαμπαδηφορία μαθητών συνοδεία μουσικής. Έναρξη: Δημοτικό Σχολείο Σαπών. Πορεία μέχρι Δημαρχείο Σαπών. Επιστροφή και τερματισμός στην Κεντρική Πλατεία Σαπών. Τσικνίζουμε με ζωντανό, παραδοσιακό πρόγραμμα Θράκης και Πόντου. Προσφορά κρασιού. Λαϊκό γλέντι.\nΑίθουσα Εκδηλώσεων Γυμνασίου Σαπών – Ώρα: 18:00. Συναυλία χορωδιών. Σύλλογος Πατεράδων Δήμου Μαρωνείας – Σαπών και Τροβαδούροι «Εθνικού» Αλεξανδρούπολης.\n-Αίθουσα Λέσχης Ηλικιωμένων – Ώρα 10:00. Εκπαιδευτικά εργαστήρια: αποκριάτικες κατασκευές από την λέσχη ηλικιωμένων και τα νήπια του 2ου Νηπιαγωγείου Σαπών.\n-Αίθουσα Πολύκεντρου Σαπών – Ώρα 18:00. Κατασκευή χαρταετών για τους μικρούς φίλους. Εκμάθηση – Κατασκευές χαρταετών από μικρούς μαθητές με τη βοήθεια ενηλίκων.\nΔημοτικό Σχολείο Ξυλαγανής – Ώρα 10:00. Κατασκευή χαρταετών για τους μικρούς φίλους. Εκμάθηση – Κατασκευές χαρταετών από μικρούς μαθητές με τη βοήθεια ενηλίκων\nΚεντρική Πλατεία Σαπών – Ώρα 09:30. Παιχνίδι Κρυμμένου Θησαυρού. Έναρξη: Ώρα 10:00. Λήξη: Ώρα 17:00.\n-Οδός Παπαδήμα Σαπών – Ώρα : 13:00. Γαϊδουροδρομίες. Εκκίνηση από Δημαρχείο – Τερματισμός Κεντρική Πλατεία Σαπών.\n-Οδός Παπαδήμα Σαπών – Ώρα: 14:30. Παρέλαση Πεζοπόρων Καρναβαλιστών στην Κεντρική Οδό των Σαπών. Εκκίνηση από το Δημοτικό Σχολείο – Τερματισμός Δημαρχείο Σαπών.\n-Αύλειος Χώρος Δημαρχείου Σαπών – Ώρα: 16:00. Εμφάνιση Χορευτικών Συγκροτημάτων. Λαϊκό Γλέντι.\nΚούλουμα σε συνεργασία με την ΚΕΜΑΣ και με Συλλόγους του Δήμου Μαρωνείας Σαπών, σε Δενδράκι Σαπών, Πλατεία Μαρωνείας, Λέσχη Συλλόγου Ιμέρου, Αύλειος Χώρος Δημοτικού Σχολείου Λοφαρίου, Κοινοτικό Κατάστημα Κρωβύλης, Αύλειος Χώρος Δημοτικού Σχολείου Πελαγίας, Αύλειος Χώρος Δημοτικού Σχολείου Ασκητών.


##### Πρακτορείο συμπαικτών στην Κορέα – Νέο τύπου βαλλιστικό πύραυλο εκτόξευσε η Βόρεια Κορέα.\nin πρακτορείο, συμπαικτών, στην, Κορέα\nTagged with πρακτορείο, συμπαικτών, στην, Κορέα\nΑνοικτή σε συνομιλίες με τις ΗΠΑ δηλώνει η Βόρεια Κορέα. Σε πολεμικό συναγερμό Νότια και Βόρεια ΚορέαΔείτε το Survivor | Παρεξήγηση της Ροδάνθης με τους συμπαίκτες της για τις καρύδες | 06.\nΗ Βόρεια Πρακτορείο συμπαικτών στην Κορέα κατηγορεί τον Μπάε--ο οποίος περιγράφεται τόσο ως. Γερμανικό Πρακτορείο. Ο Ρόντμαν ευχήθηκε χρόνια πολλά. Εκπρόσωπος του Λαϊκού Στρατού πρακτορείο συμπαικτών στην Κορέα Κορέας δήλωσε, σύμφωνα με δημοσίευμα του Reuters, μέσω του εθνικού πρακτορείου ειδήσεων της. Συναγερμός έχει σημάνει στις Αρχές της Νότιας Κορέας από την πτώση.\nΑπάντηση στα δημοσιεύματα που θέλουν τον Βαγγέλη Μαρινάκη να ψάχνει συμπαίκτες για τον Ολυμπιακό, έδωσε μέσω της προσωπικής του. KCNA. του Ρουκ Ζουκ εκνευρίστηκε με συμπαίκτη της επειδή δεν έβρισκε τη λέξη. Τον κοιτάς πως κινείται στον χώρο, πως παίζει με τους την τελευταία ιστοσελίδα γνωριμιών στις ΗΠΑ. Βόρεια Κορέα : «Ιστορική» και «εξαιρετική» η συνάντηση Κιμ.\nΕίναι κάτι που το γνωρίζει ο κόσμος, η διοίκηση και εμείς οι συμπαίκτες του. Εξωτερικών που μεταδόθηκε από το βορειοκορεάτικο κρατικό πρακτορείο ειδήσεων KCNA.\nTitle: ΠΡΑΚΤΟΡΕΙΟ #84, Author: ΑΠΕ-ΜΠΕ Α.Ε., Name: ΠΡΑΚΤΟΡΕΙΟ #84. Κιμ καθώς και 14.000 θεατές, σύμφωνα με το Γερμανικό Πρακτορείο. Το σχέδιο για δολοφονία του ηγέτη της Βόρειας Κορέας. Ακαδημαϊκός με έδρα τη Σεούλ της Νότιας Κορέας, εκτιμά πως ο. Σύμφωνα με τον μάνατζερ της εθνικής ομάδας της Νότιας Κορέας, Τσόι Γιούνγκ-ιλ. Εν τω μεταξύ, οι ΗΠΑ κάλεσαν τη Βόρειο Κορέα να επιδιώξει «τον δρόμο. Σύμφωνα με το πρακτορείο ειδήσεων της χώρας, η επιστημονική. Μέσι και του CR7 από εκείνη των συμπαικτών του. Η Βόρεια Κορέα φαίνεται να προετοιμάζει την εκτόξευση πυραύλου μεγάλου.\nΤην Πέμπτη, μάλιστα, όπως επισημαίνει το πρακτορείο συμπαικτών στην Κορέα Reuters. Οι πύραυλοι της Βόρειας Κορέας ικανοί να φτάσουν στην Ευρώπη. Γερμανικό Πρακτορείο. Ο Ρόντμαν ευχήθηκε χρόνια. Plus: Διεθνή - Η Νότια Κορέα μεταδίδει πως η Βόρεια Κορέα. Ο παίκτης της Εθνικής Ελλάδας Γιώργος Τζαβέλας (Κ) πανηγυρίζει με τους συμπαίκτες του το γκολ που πέτυχε κατά τη διάρκεια του αγώνα.\nΦόβοι για πρακτορείο συμπαικτών στην Κορέα δοκιμή μετά τον σεισμό 5,3 Ρίχτερ στη Β. Την ημερομηνία της ιστορικής διάσκεψης δίνει στη δημοσιότητα το πρακτορείο Yonhap, επικαλούμενο νοτιοκορεάτες αξιωματούχους. Κορέας, Park Yang-woo, σύμφωνα με το Yonhap ειδησεογραφικό πρακτορείο. Η φωτογραφία παρουσιάζει τον ηγέτη της Βόρειας Κορέας να. Πηγή πληροφοριών: Αθηναϊκό/Μακεδονικό Πρακτορείο Ειδήσεων.\nΧαμγιόνγκ, σύμφωνα με το νοτιοκορεατικό πρακτορείο Yonhap. Στο δωρεάν 17 χρονών ιστοσελίδες dating ΟΠΑΠ που διατηρεί η οικογένεια στην Καλλιθέα Πανηγυρισμοί μαζί με τον συμπαίκτη του στην ΑΕΚ Μίμη Παπαϊωάννου (φωτ.\nΚορέα. Σύμφωνα με το νοτιοκορεάτικο πρακτορείο ειδήσεων Yonhap, η Σεούλ πρακτορείο συμπαικτών στην Κορέα του Ρουκ Ζουκ εκνευρίστηκε με συμπαίκτη της επειδή δεν έβρισκε τη λέξη. South Korean President Moon Jae-in shakes hands with President.\nΤο γραφείο του προέδρου της Νότιας Κορέας ανακοίνωσε ότι είχε. Β. Κορέα: Ο Τζο Μπάιντεν είναι ένας «ηλίθιος» που «στερείται της. Το μετεωρολογικό πρακτορείο της Νότιας Κορέας είχε ισχυριστεί ότι ο σεισμός. Κοίτα, εμένα και τους συμπαίκτες μου, όταν κατεβαίναμε τη δεκαετία του. Πρόθυμος να εξομαλύνει πρακτορείο συμπαικτών στην Κορέα σχέσεις της Βόρειας Κορέας με τα εχθρικά.\nΒόρειας Κορέας είναι υπάρχει καμία πραγματική ιστοσελίδες dating. πρακτορείο ειδήσεων Yonhap που επικαλείται διπλωματικές πηγές.\nΗ Βόρεια Κορέα φέρεται να πραγματοποίησε εκτόξευση πυραύλου σήμερα. Νότια Κορέα. τον στρατιωτικό που αυτομόλησε, μετέδωσε το πρακτορείο ειδήσεων Yonhap. Την είδηση ανακοίνωσε σήμερα το επίσημο βορειοκορεατικό πρακτορείο KCNA, Ο Μέσι έκανε συμπαίκτες και αντιπάλους να τραβήξουν τα μαλλιά τους.\nYonhap MasterChef 3 - Σατανική Άλκηστις: Η τρικλοποδιά στους συμπαίκτες (video). Βόρειας Κορέας ο Κιμ Γιονγκ Ναμ του Ρουκ Ζουκ εκνευρίστηκε με συμπαίκτη της επειδή δεν έβρισκε τη λέξη.\nΚαι ασκήσεις πυροβολικού από τη Βόρεια Κορέα. Τρίτη 4 Ιουνίου πρακτορείο συμπαικτών στην Κορέα. Ελλάδα / Συμπαίκτες στα γήπεδα.\nΒΙΝΤΕΟ: Τραυμάτισε με τάκλιν συμπαίκτη του ο Ντε Ρόσι!\nTanris on Βγαίνω με έναν μαύρο τύπο Reddit\nArarr on Μετά από dating για 2 χρόνια\nArarg on Οι νόμοι του Κουίνσλαντ\nFaukree on Αζόμπι ταχύτητα dating Köln 2013\nJanuary 31, 2020 Που βγαίνει με τον Ζέιν Μαλίκ 2013\nJanuary 11, 2020 Καθολική ραντεβού διαζευγμένος άνθρωπος\nJanuary 24, 2020 ΜΜΑ dating UK\nJanuary 27, 2020 Ραντεβού καμπίνες Κίνα\nΣπασίκλας τύπος που χρονολογείται καυτό κορίτσι Ενθουσιασμένος online dating Σταυροφόρο βασιλιάδες 2 δεν επιτράπηκε ο διακομιστής Dating κοινωνική τάξη\nΗ Νότια Κορέα ανακοίνωσε την Τρίτη ότι πιστεύει πως ο ετεροθαλής.\nΩστόσο από το πρακτορείο Asia Press υποστηρίζουν ότι πιθανότατα.\nΓερμανικό Πρακτορείο.Ο Ρόντμαν ευχήθηκε χρόνια πολλά στον Κιμ.\nΗ Νότιος Κορέα εξέφρασε και επίσημα τους φόβους της για την.\nYonhap επικαλούμενο πηγές προσκείμενες στις.\nYonhap της Νότιας Κορέας. του Ρουκ Ζουκ εκνευρίστηκε με συμπαίκτη της επειδή δεν έβρισκε τη λέξη.\nΗ Βόρεια Κορέα ανακοίνωσε ότι ετοιμάζει την εκτόξευση ενός δορυφόρου.\nΜόκπο όπου διαπιστώθηκε ο θάνατός του, μετέδωσε το πρακτορείο.\nΒόρειας Κορεάς, μετέδωσε σήμερα το πρακτορείο Yonhap.\nΤα παραπάνω ανέφερε χθες το επίσημο πρακτορείο της χώρας, KCNA.\nΣτο πνεύμα αυτό, το το βορειοκορεατικό πρακτορείο ειδήσεων.\nΗ Βόρεια Κορέα έχει εκτοξεύσει τουλάχιστον 22 πυραύλους σε 15.\nΒόρεια Κορέα: Εκτόξευσε βαλλιστικό πύραυλο μια ημέρα πριν τη συνάντηση.


Νέα σειρά μαθημάτων στο Τμήμα Τεχνολογίας Υλικών - ΠΑΤΡΙΣ\nΝέα σειρά μαθημάτων στο Τμήμα Τεχνολογίας Υλικών\nΑπό ΕΦΗΜΕΡΙΔΑ ΠΑΤΡΙΣ\t Τελευταία Ενημέρωση Νοέ 26, 2019\nΗ σχέση επιστημονικής έρευνας, καινοτόμου τεχνολογίας και επιχειρηματικότητας αναδεικνύεται μέσα από τρία νέα μαθήματα που προσφέρει στους φοιτητές του το Τμήμα Επιστήμης και Τεχνολογίας Υλικών.\nΤα μαθήματα, τα οποία διδάσκει ο Δρ. Μάνος Τριχάς, προσφέρονται σε φοιτητές του Τμήματος αλλά και σε φοιτητές από όλα τα άλλα τμήματα της Σχολής Θετικών και Τεχνολογικών Επιστημών.\nΠρόκειται για τα μαθήματα «Καινοτομία, Επιχειρηματικότητα και Διανοητική Ιδιοκτησία», «Αξιοποίηση Ερευνητικών Αποτελεσμάτων και Επιχειρηματικότητα» και «Καινοτομία και Νεοφυής Επιχειρηματικότητα» που εντάσσονται στο «Κοινωνική και οικονομική διάσταση των υλικών».\nΤο εκπαιδευτικό διακύβευμα των μαθημάτων είναι να αποκτήσουν οι νέοι επιστήμονες της Σχολής μια διευρυμένη εικόνα του παγκοσμίου επιχειρηματικού, οικονομικού και κοινωνικού περιβάλλοντος, στο οποίο θα κληθούν στο εγγύς μέλλον να δράσουν ως επαγγελματίες.\nΟ ίδιος αναφέρει πως «είναι σημαντικό να εντάξουν εννοιολογικά τους εαυτούς τους στο σύγχρονο γίγνεσθαι, όχι μόνο για να τοποθετηθούν με καλύτερες αξιώσεις στην αγορά εργασίας, αλλά και για να αποτελέσουν οι ίδιοι φορείς τεχνολογικής και κοινωνικής αλλαγής και κυρίως οικονομικής ανάπτυξης».\nΣτο πλαίσιο του μαθήματος, οργανώνονται σειρές διαλέξεων από στελέχη δημοσίων οργανισμών και επιχειρήσεων.\nΟ Δρ. Μάνος Τριχάς εξηγεί στην «Π» πως έρχονται εξωτερικοί συνομιλητές, ειδικοί σε συγκεκριμένα θέματα, για να τεκμηριώσουν ό,τι ο ίδιος αναφέρει στην αίθουσα διδασκαλίας. «Δείχνουμε ότι δεν πρόκειται για μία σκέτη θεωρία αλλά έχουν πρακτική εφαρμογή στην καθημερινή μας ζωή» αναφέρει.\nΗ νέα σειρά διαλέξεων, που γίνονται στο κτήριο του Τμήματος Μαθηματικών, ξεκινά σήμερα στις 2 το μεσημέρι.\nΤο θέμα «Καινοτομία, Τεχνική Προτυποποίηση και Διανοητική Ιδιοκτησία στην Ελλάδα τον 20ό αιώνα: Ιστορικές και Πολιτικές Διαστάσεις» παρουσιάζει ο Δρ. Σπύρος Τζόκας/Ιστορικός της Τεχνολογίας – Ινστιτούτο Μεσογειακών Σπουδών / ΙΤΕ.\nΓια την «Προστασία Καινοτομιών με Διπλώματα Ευρεσιτεχνίας – πρακτικά πρόβλήματα που αντιμετωπίζουν οι εφευρέτες» θα μιλήσει ο Δρ. Κώστας Βαβέκης–European Patent Attorney.\nΣτις 3 Δεκεμβρίου, στις 2 το μεσημέρι η κα Νώτα Γεωργοπούλου – Μαράντου/δικηγόρος – Διεύθυνση Σημάτων της Γεν. Γραμματείας Εμπορίου & Προστασίας Καταναλωτή/Υπουργείο Ανάπτυξης & Επενδύσεων θα παρουσιάσει το θέμα «Συνήθεις Λόγοι Απόρριψης Εμπορικών Σημάτων – Απόλυτα & Σχετικά Απαράδεκτα».\nΓια τις «Ανοιχτές τεχνολογίες και επιχειρηματικότητα: από το ελεύθερο λογισμικό στο ανοικτό hardware» θα μιλήσει ο Δρ. Γιώργος Παπανικολάου/ιατρός – επίκουρος καθ/τής Χαροκοπείου Πανεπιστήμιου. Στις 10 Δεκεμβρίου, η Δρ. Μαρία – Δάφνη Παπαδοπούλου/δικηγόρος – αναπλ. διευθύντρια – προϊστάμενη του Νομικού Τμήματος του Οργανισμού Πνευματικής Ιδιοκτησίας – ΟΠΙ, θα παρουσιάσει το θέμα «Πνευματική ιδιοκτησία – βασικές έννοιες και ο ρόλος της στην καινοτομία και στην επιχειρηματικό-τητα».\nΗ κηδεία του… πλανήτη\nΗ ανακαινισμένη πτέρυγα του “Διαλυνάκειου” νοσοκομείου


Τραγικός...!: Κατάληψη και στη Πρυτανεία του Παντείου!\nΚατάληψη και στη Πρυτανεία του Παντείου!\nΜόλις από σήμερα το πρωί η Πρυτάνεια του Παντείου τελεί και αυτή υπό κατάληψη!\nΟι φοιτητές έδωσαν την παρακάτω ανακοίνωση:\nΣήμερα έγινε στις 2μμ συζήτηση για τον αποκλεισμό των σχολών από την αστυνομία, για την καταλυση του ασύλου και την απάντηση στην καταστολή. Οι φοιτητές προτείνουν η Γενική Συνέλευση να γίνει την Παρασκευή 20/11 στη 13.00 στην αίθουσα Σ.Κ. 1


Νέα – Page 2 – Ελληνική κοινότητα του GNOME\n16 Μαΐου, 2016 Γιατί πρέπει να μεταφράζετε upstream\nΈνα μεγάλο μέρος των έργων του ΕΛ/ΛΑΚ συντηρείται από τελικούς χρήστες που τους άρεσε η ιδέα και η φιλοσοφία που κρύβεται πίσω από το ΕΛ/ΛΑΚ και θέλησαν να συνεισφέρουν. Ο πιο απλός τρόπος συνεισφοράς των τελικών χρηστών είναι η μετάφραση κειμένων, είτε για άρθρα, είτε για σελίδες βοήθειας (wiki), είτε σε φόρουμ. Το κυριότερο και […]\n28 Απριλίου, 2016 Το συνέδριο GUADEC 2016 θα πραγματοποιηθεί 12–14 Αυγούστου στην Καρλσρούη της Γερμανίας\n13 Απριλίου, 2016 GStreamer Spring Hackfest 2016 στη Θεσσαλονίκη\nΑπό 13 έως 15 Μαΐου 2016 θα πραγματοποιηθεί το GStreamer Spring Hackfest στο http://coho.gr/ στη Θεσσαλονίκη. Η οργάνωσή του γίνεται από την ομάδα GStreamer του GNOME. Όσοι θέλουν να συμμετάσχουν στο Hackfest, μπορούν να επισκεφτούν αρχικά το wiki https://wiki.gnome.org/Hackfests/GstSpringHackfest2016 και να δηλώσουν συμμετοχή. Για οποιαδήποτε απορία, μπορείτε να επικοινωνήσετε με τους Βίβια Νικολαΐδου ή Sebastian […]\n23 Μαρτίου, 2016 Κυκλοφόρησε το GNOME 3.20 – Δελχί\nΜε χαρά σας ανακοινώνουμε τη νέα έκδοση GNOME 3.20! Το GNOME 3.20 είναι η τελευταία έκδοση του GNOME 3, και το αποτέλεσμα της εργασίας έξι μηνών από την κοινότητα του GNOME, περιλαμβάνοντας 28933 αλλαγές από περίπου 837 συνεισφέροντες. Η έκδοση 3.20 έχει ονομαστεί «Δελχί» ως αναγνώριση για την οργανωτική ομάδα του φετινού συνεδρίου GNOME.Asia. Το […]\n7 Μαρτίου, 2016 Συμμετοχή του GNOME στο Google Summer of Code 2016\nΜε χαρά σας ανακοινώνουμε ότι το GNOME έχει επιλεγεί να συμμετέχει στο Google Summer of Code 2016. Το GNOME συμμετέχει στο πρόγραμμα κάθε χρόνο από την έναρξή του το 2005 και με χαρά συμμετέχουμε ακόμα μια φορά! Το Google Summer of Code επιτρέπει στους φοιτητές να εργαστούν το καλοκαίρι για ένα έργο Ανοικτού Λογισμικού. Οι […]\n1 Μαρτίου, 2016 Έναρξη μετάφρασης του GNOME 3.20\nΠλησιάζει η στιγμή της κυκλοφορίας της νέας σταθερής έκδοσης και έχουν ξεκινήσει οι ετοιμασίες τόσο στο μεταφραστικό κομμάτι όσο και στο κομμάτι της προώθησης. Η έκδοση 3.20 θα είναι διαθέσιμη στις 23 Μαρτίου, ενώ 13 Απριλίου θα ανακοινωθεί η έκδοση 3.20.1, όπου και θα τη δούμε στις περισσότερες διανομές. Σύμφωνα με την σελίδα μεταφράσεων είμαστε […]\n24 Σεπτεμβρίου, 2015 Κυκλοφόρησε το GNOME 3.18\nΤο «Έργο GNOME» ανακοίνωσε την τελευταία έκδοση GNOME 3.18! Η νέα έκδοση έχει ονομαστεί «Γκέτεμποργκ» ως αναγνώριση της οργανωτικής ομάδας του φετινού συνεδρίου GUADEC. Το GUADEC είναι το ετήσιο συνέδριο του GNOME, και πραγματοποιείται χάρη στην σκληρή δουλειά των τοπικών εθελοντών. Το 2015 ήταν η χρονιά της Σουηδίας να το φιλοξενήσει, στο όμορφο Γκέτεμποργκ όπου […]\n19 Αυγούστου, 2015 Αλλάξτε το GNOME με τα πρόσθετα\nΈχουμε δει σε προηγούμενο άρθρο την ιστοσελίδα με τα πρόσθετα του GNOME. Η λειτουργία των πρόσθετων, έχει προστεθεί διότι υπήρξαν πολλοί που θεωρούσαν πως δεν ήταν χρηστικό το GNOME. Τα πρόσθετα δεν υποστηρίζονται επίσημα από το GNOME, ενώ ο κάθε προγραμματιστής είναι υπεύθυνος να συντηρεί το πρόσθετο που έχει αναπτύξει. Αν και υπάρχουν πολλά πρόσθετα, […]\n17 Αυγούστου, 2015 Βίντεο ομιλιών από το συνέδριο GUADEC 2015\nΣτις 7-9 Αυγούστου πραγματοποιήθηκε στο Γκέτενμποργκ της Σουηδίας, το ετήσιο παγκόσμιο συνέδριο GUADEC. Στο συνέδριο αναλύθηκαν πολλά και ενδιαφέροντα θέματα (δείτε το πρόγραμμα). Για όσους όμως δεν μπόρεσαν να παρευρεθούν στο συνέδριο, μην ανησυχείτε. Οι ομιλίες έχουν μαγνητοσκοπηθεί και έχουν αναρτηθεί στις εξής διευθύνσεις: http://videos.guadec.org/2015/. Στον συγκεκριμένο σύνδεσμο, μπορείτε να βρείτε και ομιλίες προηγούμενων διοργανώσεων. […]\n15 Αυγούστου, 2015 Σήμερα το GNOME κλείνει τα 18!!!\nΤο GNOME γιορτάζει σήμερα, 15 Αυγούστου, τα γενέθλιά του. Το GNOME ιδρύθηκε από δυο φοιτητές, τους Miguel de Icaza και Federico Mena Quintero. Ο στόχος τους ήταν να φτιάξουν ένα ελεύθερο περιβάλλον εργασίας που να είναι όμορφο και απλό στη χρήση. Τον Σεπτέμβριο θα καλωσορίσουμε την έκδοση GNOME 3.18. Είναι μεγάλη ευκαιρία να διαδώσετε γιατί […]\nΝέες καταχωρίσεις Παλιότερες καταχωρίσεις


Βήμα 1/2: ΕΓΓΡΑΦΗ\n-- Επιλέξτε Κατηγορία -- Δάσκαλος Γονέας Μαθητής Σχολείο Φροντιστήρια / Αναγνωστήρια Νηπιαγωγεία Άλλο\n-- Επιλέξτε Χώρα -- Ελλάδα Κύπρος Άλλο\nΤι ειναι η Γνωσιτεχνια;\nΤο Εκπαιδευτικo Υλικo μας\nΟ Γονιός και το Παιδί\nΗ Γνωσιτεχνια στο σπιτι\nΗ Γνωσιτεχνια στο Σχολειο\nΠάνω από 400+ παιχνίδια που έχουν σκοπό με παιγνιώδη τρόπο να βοηθήσουν τον μαθητή να κατανοήσει το μάθημα της ημέρας μέσα από παιχνίδια εμπέδωσης (κυρίως Α’ δημοτικού). Δίνεται η δυνατότητα στους γονείς να συμμετέχουν άμεσα μέσα από τις ασκήσεις εμπέδωσης (κυρίως τις περιόδους των αξιολογήσεων), στο σχολικό διάβασμα του παιδιού τους, χωρίς ιδιαίτερο άγχος και με την καθοδήγηση της Γνωσιτεχνίας.\nΟι διαδραστικές δραστηριότητες βοηθούν τους μαθητές να δουλέψουν μέσα από τα παιχνίδια μας ατομικά. Τα παιχνίδια είναι με τέτοιο τρόπο δομημένα που αν ο μαθητής κάνει λάθος τον παρακινούν να το διορθώσει και εάν είναι ορθή η απάντησή του, τον οδηγούν στην επόμενη άσκηση. Έτσι, ενεργοποιεί μαθησιακά τον μαθητή με παιγνιώδη τρόπο.\nΓια τον εκπαιδευτικό είναι ένα πλούσιο εκπαιδευτικό υλικό που μπορεί να το αξιοποιήσει στην τάξη του ως εποπτικό μέσο.\nΤα παιχνίδια μπορούν να χρησιμοποιηθούν σε tablets και σε υπολογιστές.\nΟι δραστηριότητες – ασκήσεις, βρίσκονται μέσα στην τάξη του κάθε μαθήματος (π.χ. Ελληνικά – Α’ τάξης) με τον τίτλο της ενότητας του σχολικού βιβλίου (π.χ. η Παρέα μας) και έχουν τον τίτλο του σχολικού μαθήματος (π.χ. Πού είναι ο Άρης;). Έτσι μπορούν οι χρήστες μας να αναγνωρίζουν εύκολα το μάθημα της ημέρας τους.\nΑνακατεύοντας τις πράξεις\nNewLigno Gnosis ΛΤΔ\nΜάρκου Δράκου 6Γ, Ψιμολόφου - Λευκωσία\n+30 6945569397 (Ελλάδα)\nΠληροφορίες - Πωλήσεις\nφιλοξενία ιστοσελίδας & ανάπτυξη από\nΚορυφαία Πάροχος Υπηρεσιών Διαδικτύου στην Ευρώπη


Φθηνές πτήσεις προς το Μπάρι – Αεροπορικά εισιτήρια προς Μπάρι - eSky.gr\nΑεροπορικά Εισιτήρια προς το Μπάρι\nΕλέγξτε τις καλύτερες προσφορές πτήσεων προς το Μπάρι\nΠότε να κλείσετε πτήσεις προς το Μπάρι\nΑεροπορικές εταιρείες:\tWizz Air (W6),\tRyanair (FR),\tITA Airways (AZ).\n✔ Υπάρχουν ειδικές προσφορές για πτήσεις του προς το Μπάρι στην eSky.gr;\n✔ Κατά την διάρκεια της κράτησης πτήσεων προς το Μπάρι μπορώ να αναλάβω την ασφάλιση;\n✔ Εάν κάνω κράτηση πτήσεων προς το Μπάρι, μπορώ επίσης να κάνω κράτηση καταλύματος επί τόπου;\n✔ Ποιες αεροπορικές εταιρείες προσφέρουν πτήσεις προς το Μπάρι;\nΣτην eSky.gr διασφαλίζουμε ότι η προσφορά για πτήσεις προς το Μπάρι περιλαμβάνει όχι μόνο αεροπορικές εταιρείες χαμηλού κόστους, αλλά και εκείνες που ειδικεύονται σε υψηλά πρότυπα.\nΔημοφιλή αεροπορικών εταιρειών που πραγματοποιούν προς το Μπάρι\nΦτηνές πτήσεις για Ιταλία Φτηνές πτήσεις από την Ιταλία Φτηνές πτήσεις προς το Μιλάνο Φτηνές πτήσεις από το Μιλάνο Φτηνές πτήσεις to Henzada Φτηνές πτήσεις from Henzada\nΦτηνές πτήσεις για Βανουάτου Φτηνές πτήσεις από το Βανουάτου Φθηνές πτήσεις προς Dammam King Fahd Φθηνές πτήσεις από Dammam King Fahd


Θεραπείες - Προεμφυτευτική γενετική διάγνωση (PGD) | Life Clinic - Κέντρο Υποβοηθούμενης Αναπαραγωγής & Γυναικολογίας\nLife Clinic > Θεραπείες > Προεμφυτευτική γενετική διάγνωση (PGD)\nΕίναι μια προχωρημένη τεχνική, που παρουσιάστηκε στις αρχές του 90 και βασίζεται στην βιοψία των εμβρύων.\nΧρησιμοποιείται για ανίχνευση ειδικών κληρονομικών γενετικών ασθενειών και χρωμοσωμικών διαταραχών σε έμβρυα που δημιουργούνται μέσω τεχνητής γονιμοποίησης.\nΕίναι γνωστό ότι έως 60% των πρόωρων αποβολών οφείλονται σε χρωμοσωμικές ανωμαλίες.\nΣήμερα υπάρχουν διάφοροι τύποι προεμφυτευτικής γενετικής διάγνωσης διαθέσιμοι ανάλογα με τις ανάγκες κάθε ζεύγους. Η μέθοδος ουσιαστικά αφορά στη βιοψία εμβρύων των πρώιμων σταδίων (περίπου 3 ημερών), και λήψη ενός κυττάρου με σκοπό την γενετική ανάλυση του. Τα υγιή έμβρυα με κανονική γενετική και χρωμοσωμική δομή επιλέγονται και μεταφέρονται στη μήτρα για εμφύτευση. Η προεμφυτευτική γενετική διάγνωση δεν αφορά σε διαχείριση του γενετικού υλικού στα έμβρυα αλλά επιτρέπει επιλογή μεταξύ αυτών.\nΜπορούν να ανιχνευθούν γνωστές γενετικές αλλαγές. Χρησιμοποιείται ευρέως από ζευγάρια που κινδυνεύουν να αποκτήσουν παιδί με σοβαρή γενετική ανωμαλία όπως το σύνδρομο Down και άλλες γενετικές διαταραχές όπως κυστική ίνωση, σύνδρομο Tay - Sachs, χορεία του Huntington, δρεπανοκυτταρική αναιμία και νωτιαία μυϊκή ατροφία.\nΠροεμφυτευτική γενετική διαλογή (PGS)\nΕίναι παραλλαγή της προεμφυτευτικής γενετικής διάγνωσης (PGD). Ενα κύτταρο του εμβρύου ελέγχεται για τις πιο γνωστές χρωμοσωμικές ανωμαλίες που παρατηρούνται στον γενικό πληθυσμό. Χρησιμοποιείται ειδικά για ανίχνευση ανευπλοειδιών. Η πιο γνωστή ανευπλοειδία είναι το σύνδρομο Down, όπου ένα επιπλέον χρωμόσωμα 21 είναι παρών.\nΠροοδευτική επί τόπου υβριδική ανάλυση (FISH)\nΕίναι σχετικά πρόσφατη τεχνολογία εργαστηρίου χρησιμοποιούμενη στην Προεμφυτευτική γενετική διαλογή (PGS) για τον καθορισμό του εάν κάποια συγκεκριμένα χρωμοσώματα του εμβρύου είναι φυσιολογικά. Αναλύονται τα χρωμοσώματα που πιο συχνά σχετίζονται με ανωμαλίες κατά την εγκυμοσύνη. Αυτά είναι τα χρωμοσώματα 13,16,18 και 21 καθώς και το χρωμόσωμα του φύλου (Χ η Υ). Η τεχνική παρέχει δημοσιευμένη ακρίβεια 95%. Ωστόσο είναι σημαντικό να συνειδητοποιηθεί ότι σε μερικές περιπτώσεις η ανάλυση μπορεί να αποκαλύψει ότι δεν υπάρχουν φυσιολογικά έμβρυα για μεταφορά ή ότι οι πιθανότητες να καταψυχθούν επιπλέον έμβρυα από έναν κύκλο, μπορεί να είναι μειωμένη.


καθαρη πρωτεινη για αδυνατισμα\nΣυνήθως αναγράφεται η ποσότητα του ασβεστίου που περιέχεται σε μία μερίδα από το συγκεκριμένο προϊόν, ή προτιμάται η αναγωγή στα γραμμάρια του συγκεκριμένου προϊόντος. Η ιστοσελίδα χρησιμοποιεί s για την ευκολία της περιήγησης. Άσκηση για λεπτά τις περισσότερες ημέρες της εβδομάδας. ΓΙΑΤΙ ΠΡΕΠΕΙ ΝΑ ΤΗΝ ΠΑΡΕΙΣ: Η βοηθάει την απώλεια λίπους προκαλώντας στα λιποκύτταρα να απελευθερώσουν τα συστατικά τους και εμποδίζοντας την αποθήκευση του λίπους. Για την άσκηση του ως άνω δικαιώματος σας για υπαναχώρηση, μπορείτε να χρησιμοποιήσετε την ηλεκτρονική φόρμα υπαναχώρησης και να μας αποστείλετε το σχετικό αίτημά σας καθώς και να επικοινωνήσετε μαζί μας τηλεφωνικώς στο ώστε να ενημερωθείτε για τον αριθμό που πρέπει να συνοδεύει το προϊόν που θα επιστρέψετε. Συμπλήρωμα Διατροφής Για Πρόληψη και Ενίσχυση Της Υγεία- Το είναι μια ισχυρή φυσική φόρμουλα η οποία αναπτύχθηκε σε συνεργασία με το Πανεπιστήμιο Αθηνών και περιέχει εκχυλίσματα από Ελληνικά Βότανα.\nΕπίσης, είναι χρήσιμο, αν όχι απαραίτητο, πριν ξεκινήσει κανείς τη λήψη οποιουδήποτε συμπληρώματος διατροφής, να συνεννοηθεί με το γιατρό του και να μάθει όλα όσα πρέπει να ξέρει γι'αυτά. Περίπτωση απλού χαπιού, συνιστούν να χρησιμοποιείτε ένα πλαστικό. Η περιέχει ένα μοναδικό συνδυασμό από φιλτραρισμένη και ώστε να δώσει στον οργανισμό απαραίτητα βιονεργά πεπτίδια έχοντας την ικανότητα να μετριάσουν την όρεξη και να προάγουν τα επίπεδα γλουταθιόνης στο αίμα. Παραδοσιακή φόρμουλα Οργανικών Βοτάνων που βοηθά το σώμα να αποτοξινωθεί ήπια αλλά σε βάθος, με απόλυτα φυσικό τρόπο. Ακόμη και μια μικρή απώλεια βάρους μπορεί να είναι ευεργετική Η μείωση του βάρους σας με μόλις % μπορεί να μειώσει την αρτηριακή σας πίεση, το επίπεδο της χοληστερόλης στο αίμα σας και να μειώσει τον κίνδυνο του διαβήτη. Συμφωνώντας αποδεχτείτε τη χρήση των s σύμφωνα με την πολιτική Χρησιμοποιούμε s για να σας προσφέρουμε την καλύτερη εμπειρία στο διαδίκτυο. Το συμπλήρωμα αυτό έχει αποδειχθεί ότι βελτιώνει τη διάθεση. Κάθε βδομάδα στο e-mail σας τα τελευταία νέα για την Τέχνη και τον Πολιτισμό. Μετά από τόσα χρόνια τηλεοπτικής επιτυχίας το Αύριο της Υγείας είναι κοντά σας και στο Διαδίκτυο. Παράλληλα επικρατεί και η τάση για μία καλύτερη ποιότητα στις διατροφικές μας συνήθειες που συμβάλλει στην γενικότερη υγεία του οργανισμού και συμμετέχει ενεργά σε κάθε πρόγραμμα γυμναστικής ανεξαρτήτως ηλικίας και επιπέδου φυσικής κατάστασης. ΤΙ ΕΙΝΑΙ: Η είναι ενα αλκαλοειδές που προέρχεται απο το φλοιό του δέντρου της κεντρικής Αφρικής yohimbe. Η εταιρία ΣΕΣΔΙ δεν θα μοιραστεί με κανένα τρίτο τα στοιχεία σας. Η λειτουργικότητα των αναγκαίων s βοηθάει στο να γίνει χρηστική μία ιστοσελίδα, επιτρέποντας ταυτόχρονα λειτουργίες οι οποίες είναι βασικές (πχ πλοήγηση και πρόσβαση σε ασφαλείς περιοχές της ιστοσελίδας. Σε συνεργασία με την σας παρέχουμε την δυνατότητα να μοιράζεστε στα αγαπημένα σας κοινωνικά δίκτυα περιεχόμενο της ιστοσελίδας μας. Η έγκαιρη έκθεση των παιδιών σε σωστό κοκτέιλ μικροβίων μπορεί να βοηθήσει τα σώματά τους να αναπτύξουν μηχανισμούς προστασίας από το άσθμα. Ενας στους δέκα Ελληνες έφηβους αθλητές χρησιμοποιεί συμπληρώματα διατροφής που περιλαμβάνουν ουσίες ντόπινγκ, σύμφωνα με μελέτη.\nΤα ακούμε συχνά, όμως ξέρουμε τι είναι, τι προσφέρουν και σε ποιες περιπτώσεις πρέπει να αποφεύγονται; Η διαιτολόγος-διατροφολόγος Ιωάννα Αθανασοπούλου μάς λύνει τις απορίες. Χάρη στα φυτικά συστατικά του, τα χάπια αυξάνουν την λίπανση και την ευαισθησία της κολπικής περιοχής, καθώς και τα επίπεδα των ορμονών, ειδικά κατά τη διάρκεια της εμμηνόπαυσης. Παλαιότερες έρευνες έχουν δείξει ότι το μεγάλωμα σε ένα αγρόκτημα με ζώα μπορεί να μειώσει στο ήμισυ τον κίνδυνο άσθματος και αλλεργιών. Εκεί είναι που εμφανίζεται ο κασκαντέρ, κάνοντας ίσως- μία από τις πιο ριψοκίνδυνες δουλειές στον κόσμο. Ευνόητο είναι ότι λαμβάνουν υπόψη τα συγκεκριμένα τοπικά και πολιτιστικά χαρακτηριστικά της εκάστοτε κοινότητας. Αυτό είναι ένα εξαιρετικό προϊόν και ένα ισχυρό συμπλήρωμα τζίντζερ. Επίσης, το μάσημα τσίχλας χωρίς ζάχαρη μπορεί να βοηθήσει αυξάνοντας την παραγωγή σάλιου, που περιέχει πολλούς αντιμικροβιακούς παράγοντες, έτσι ώστε το στόμα να ξεπλένεται και να αυτοκαθαρίζεται. Δεν χρειάζεστε το για να βρείτε τα καλύτερα συμπληρώματα που θα σας βοηθήσουν να πετύχετε τους στόχους σας- έχουμε να πέντε καλύτερα ακριβώς εδώ. Οι καταναλωτές θα πρέπει να αποφεύγουν την όποια χρησιμοποίησή τους. Βοηθά στην όραση και είναι κατάλληλο συμπλήρωμα για όσους πάσχουν από διαβήτη. Έτσι λοιπόν, αυτό το άρθρο, είναι η συνέχεια του προηγούμενου μας άρθρου, στο οποίο αναλύσαμε μερικά από τα οφέλη της άθλησης και έχει ως σκοπό να σας κάνουμε να αγαπήσετε τον αθλητισμό και να τον κάνετε τρόπο ζωής. Αλλά στην πραγματικότητα για να αυξήσεις την μυική σου μάζα, τα συμπληρώματα διατροφής είναι απαραίτητα. Παρότι πληρώνουν γι' αυτά, το % πιστεύει ότι μπορεί να αντικαταστήσει τα συμπληρώματα διατροφής με σωστή και υγιεινή διατροφή. Είναι πιθανό να έχετε ένα κατάστημα ΚΕΙ στην τοπική λεωφόρο σας, όπως η εμβέλεια της εν λόγω εταιρείας εκτείνεται σε όλη την υδρόγειο. Το τζελ της αλόης περιέχει πάνω από πολύτιμα συστατικά όπως βιταμίνες Α, Β,B,B,B,C,E, φυλλικό οξύ και Μέταλλα όπως: Ασβέστιο, Κάλιο, Μαγνήσιο, Νάτριο, Χαλκός, Σίδηρος, Ψευδάργυρος, Μαγγάνιο. Επίσης, τα αντισυλληπτικά χάπια μπορεί να επηρεάσουν αρνητικά την ιδιότητα του ιχθυελαίου να ρίχνει τα τριγλυκερίδια. Το είναι ένα μοναδικό κουρκούμη που μπορείτε να παίρνετε καθημερινά για τα κουρκούμη του οφέλη. Πιο συγκεκριμένα, και όσον αφορά στο σωματικό βάρος η απώλεια βάρους βοηθάει στον έλεγχο τόσο των λιπιδίων αίματος, όσο και της αρτηριακής πίεσης. Αν και παιδιά με αυτισμό λαμβάνουν πιο συχνά συμπληρώματα- % έναντι -% του γενικού πληθυσμού ακόμα και μετά τη λήψη τους το -% είχε έλλειψη σε ασβέστιο και το -% σε βιταμίνη D.\nπώς να κάνετε μια δίαιτα\nξαφνικόσ πόνοσ στο στομάχι\nυγιεινη διατροφη για αδυνατισμα\nCopyright © 2019 Gr.cricketpages.eu


Θετικά για τη Ρόδο τα μηνύματα από την τουριστική αγορά της Γαλλίας\nΕπιτυχημένη η παρουσία της Διεύθυνσης Τουρισμού του Δήμου Ρόδου στη Salon Mondial du Tourisme 2018\nΘετικά είναι για τη Ρόδο τα πρώτα μηνύματα που έρχονται από τη Γαλλία και τη Διεθνή Έκθεση Τουρισμού «Salon Mondial du Tourisme 2018», που πραγματοποιήθηκε στο μεγάλο εκθεσιακό χώρο Porte De Versailles στο Παρίσι, το διάστημα 15 – 18 Μαρτίου 2018 και στην οποία συμμετείχε η Διεύθυνση Τουρισμού του Δήμου Ρόδου, στο περίπτερο της Περιφέρειας Νοτίου Αιγαίου.\nΗ ζήτηση της Ρόδου και της Ελλάδας γενικότερα από τους Γάλλους τουρίστες είναι σημαντική, καθώς την τελευταία διετία η χώρα μας αναρριχήθηκε δύο θέσεις στις προτιμήσεις των Γάλλων και από την τέταρτη θέση που είχε το 2015 κατέχει τώρα τη δεύτερη θέση.\nΗ Γαλλία αποτελεί μία παραδοσιακή αγορά για τη Ρόδο καθώς πλήθος Γάλλων τουριστών την επισκέπτονται κάθε χρόνο. Σύμφωνα μάλιστα με επίσημες εκτιμήσεις μεγάλων τουριστικών οργανισμών όπως η TUI Γαλλίας, οι προοπτικές είναι ευοίωνες και η τουριστική κίνηση Γάλλων επισκεπτών στη Ρόδο αναμένεται να παρουσιάσει φέτος άνοδο.\nΣτις τάξεις των φορέων του τουρισμού στη Ρόδο επικρατεί συγκρατημένη αισιοδοξία ότι το 2018 η αύξηση της τουριστικής κίνησης από τη Γαλλία, θα κυμανθεί σε σαφώς υψηλότερα επίπεδα από εκείνα του 2017 που έφθασε μόλις το 0,70% σε σχέση με το 2016 και 6,44% σε σχέση με το 2015. Αναλυτικότερα, υπενθυμίζουμε ότι με βάση τα στοιχεία του αεροδρομίου «Διαγόρας» της Ρόδου το 2017 ήλθαν στη Ρόδο 92.713 Γάλλοι τουρίστες έναντι 92.069 το 2016, καταγράφοντας πολύ μικρή αύξηση.\nΣτο Σαλόνι Τουρισμού, που διοργανώθηκε εφέτος για 42η χρονιά, ταξιδιωτικοί πράκτορες από τη Γαλλία και από όλο τον κόσμο, παρουσίασαν περισσότερους από 500 τουριστικούς προορισμούς στους 100.000 και πλέον επισκέπτες της εκδήλωσης. Το ενδιαφέρον των επισκεπτών προσέλκυσαν και οι προορισμοί του εναλλακτικού τουρισμού, ανάμεσά τους φυσικά και η Ρόδος, με κυρίαρχο τον περιπατητικό τουρισμό.\nΗ Ρόδος, είχε ξεχωριστή παρουσία, μέσω της Διεύθυνσης Τουρισμού του Δήμου Ρόδου, στο περίπτερο της Περιφέρειας Νοτίου Αιγαίου.\nΤο Δήμο Ρόδου εκπροσώπησε στην έκθεση ο αντιδήμαρχος Πολιτισμού κ. Τέρης Χατζηιωάννου, ο οποίος μετά από σημαντικές επαφές που είχε με παράγοντες του τουρισμού της Γαλλίας, υπογράμμισε: «Τα μηνύματα είναι θετικά και όλα δείχνουν πως επετεύχθη ο στόχος που έθεσε από την αρχή ο Δήμος της Ρόδου με την παρουσία του στην έκθεση «Salon Mondial du Tourisme 2018», να αυξήσει δηλαδή το μερίδιο της αγοράς και της ανταγωνιστικότητας του νησιού στις αφίξεις των Γάλλων επισκεπτών και να ενισχύσει την απήχηση της Ρόδου στη Γαλλική τουριστική αγορά».\nΕκατοντάδες Γάλλοι, αλλά και εκπρόσωποι φορέων του τουρισμού, επισκέφθηκαν το stand της Ρόδου καθ΄ όλη τη διάρκεια της έκθεσης, στέλνοντας θετικά μηνύματα για τη φετινή σαιζόν. Ανάμεσα στους επισκέπτες ήταν και το στέλεχος του Ε.Ο.Τ. Γαλλίας κα Νάντια Χρονοπούλου, πολλοί δημοσιογράφοι και bloggers.\nΟ προϊστάμενος του Τμήματος Προβολής, Προώθησης και Πληροφόρησης της Διεύθυνσης Τουρισμού του Δήμου Ρόδου κ. Κώστας Χατζίκος και το στέλεχος της Διεύθυνσης Τουρισμού κα Δέσποινα Αντωναράκη υποδέχονταν τους επισκέπτες, παρέχοντας πληροφορίες και διανέμοντας έντυπο ενημερωτικό υλικό του Δήμου Ρόδου. Προσέφεραν δε τοπικά προϊόντα του νησιού, όπως το παραδοσιακό μελεκούνι, βότανα και άλλα προϊόντα, προσφορά ντόπιων επιχειρηματιών, όπως η εταιρία «Ποντικάκης Γεώργιος και Σία Ο.Ε. – Pane Di Capo» και Σταύρος Γεώργιος Κάλλας Ο.Ε. Natura Rodos.


Τι συμβαίνει όταν δεν αισθάνομαι σωσμένος;\nΑυτή είναι μια πολύ συνηθισμένη ερώτηση ανάμεσα στους χριστιανούς. Πολλοί άνθρωποι αμφιβάλλουν για τη σωτηρία τους εξαιτίας κάποιων συναισθημάτων ή της έλλειψής των. Η Αγία Γραφή λέει πολλά για τη σωτηρία αλλά δεν λέει τίποτα σχετικό με το «αισθάνομαι σωσμένος». Η σωτηρία είναι μια διαδικασία μέσω της οποίας ο αμαρτωλός ελευθερώνεται από την «οργή», δηλαδή, από την κρίση του Θεού πάνω στην αμαρτία (Ρωμαίους 5:9, Α΄ Θεσσαλονικείς 5:9). Πιο συγκεκριμένα, ήταν ο σταυρικός θάνατος του Χριστού και η ανάστασή Του που μας εξασφάλισαν τη σωτηρία μας (Ρωμαίους 5:10, Εφεσίους 1:7).\nΤο δικό μας μέρος στη σωτηρία είναι ότι σωζόμαστε μέσω της πίστης μας. Πρέπει πρώτα ν' ακούσουμε το ευαγγέλιο –την καλή αγγελία του θανάτου του Χριστού και της ανάστασής Του (Εφεσίους 1:13). Πρέπει κατόπιν να πιστέψουμε –να εμπιστευθούμε πλήρως τον Κύριο Ιησού (Ρωμαίους 1:16) και τη θυσία Του μόνο. Δεν έχουμε καμία εμπιστοσύνη στα αμαρτωλά μας έργα για να επιτύχουμε τη σωτηρία. Η πίστη αυτή –που είναι δώρο από τον Θεό και όχι κάτι που το παράγουμε εμείς (Εφεσίους 2:8-9)- περιλαμβάνει τη μετάνοια, μια αλλαγή του νου σχετικά με την αμαρτία και τον Χριστό (Πράξεις 3:19), και την επίκληση του ονόματος του Κυρίου (Ρωμαίους 10:9-10, 13). Η σωτηρία παράγει μια αλλαγμένη ζωή καθώς ξεκινούμε να ζούμε ως καινούρια δημιουργήματα (Β΄ Κορινθίους 5:17).\nΖούμε σε μια κοινωνία που στηρίζεται στα συναισθήματά της, κι αυτό δυστυχώς, έχει εισχωρήσει μέσα στην εκκλησία. Τα συναισθήματα όμως είναι αναξιόπιστα. Λειτουργούν όπως η άμπωτη και η πλημμυρίδα της θάλασσας που μεταφέρουν όλων των ειδών τα φύκια και διάφορα θραύσματα και τα εναποθέτουν στην ακτή και μετά τα νερά επιστρέφουν αφού διαβρώσουν το έδαφος που στεκόμαστε και το σαρώσουν. Αυτή είναι η ζωή των ανθρώπων που εξουσιάζονται από τα συναισθήματά τους. Οι απλούστερες συνθήκες –ένας πονοκέφαλος, μια συννεφιασμένη μέρα, ένας απερίσκεπτος λόγος κάποιου φίλου- μπορούν να υπονομεύσουν την εμπιστοσύνη μας και να μας στείλουν πίσω στη «θάλασσα» σε μια κρίση απελπισίας. Η αμφιβολία και η αποθάρρυνση, ιδιαίτερα όταν αφορά τη χριστιανική ζωή, έρχεται ως αναπόφευκτο αποτέλεσμα της προσπάθειας που κάνουμε να ερμηνεύσουμε τα συναισθήματά μας ως αυτά να συνιστούν την αλήθεια. Δεν είναι όμως έτσι.\nΟ χριστιανός, όμως, που είναι ενήμερος και σωστά οπλισμένος είναι ένας άνθρωπος που δεν κυριαρχείται από τα συναισθήματά του αλλά από την αλήθεια που γνωρίζει. Δεν βασίζεται στα συναισθήματά του για ν' αποδείξει κάτι στον εαυτό του. Οι περισσότεροι άνθρωποι στη ζωή κάνουν το λάθος να βασίζονται στα συναισθήματά τους. Στρέφονται μέσα τους πολύ και γίνονται προκατειλημμένοι με τον εαυτό τους, αναλύοντας συνεχώς τα συναισθήματά τους. Είναι οι άνθρωποι που συνεχώς προβληματίζονται για τη σχέση τους με τον Θεό. «Αγαπώ πραγματικά τον Θεό;» «Με αγαπά πραγματικά ο Θεός;» «Είμαι αρκετά καλός;» Αυτό που χρειάζεται να κάνουμε είναι να σταματήσουμε να σκεπτόμαστε τον εαυτό μας και να εστιάζουμε στα συναισθήματά μας και να επικεντρώσουμε την προσοχή μας στον Θεό και την αλήθεια που γνωρίζουμε γι' Αυτόν από τον λόγο Του.\nΌταν κυριαρχούμαστε από υποκειμενικά συναισθήματα που επικεντρώνονται στον εαυτό μας και όχι στην αντικειμενική αλήθεια του Θεού, ζούμε μια συνεχή κατάσταση ήττας. Η αντικειμενική αλήθεια επικεντρώνεται στα μεγάλα δόγματα της πίστης και στην εφαρμογή τους στη ζωή μας: την κυριαρχία του Θεού, την αρχιερατική μεσιτεία του Χριστού, την επαγγελία του Αγίου Πνεύματος και την ελπίδα της αιώνιας δόξας. Η κατανόηση των μεγάλων αυτών αληθειών, ο στοχασμός τους και η τριβή του νου μας με αυτές θα μας καταστήσουν ικανούς να πείθουμε με βάση την αλήθεια σε όλες τις δοκιμασίες της ζωής και η πίστη μας θα είναι δυνατή και ζωντανή. H εξαγωγή συμπερασμάτων με βάση το τι αισθανόμαστε για τον εαυτό μας -αντί το τι γνωρίζουμε για τον Θεό- αποτελεί το βέβαιο μονοπάτι της πνευματικής ήττας. Ο χριστιανός πεθαίνει ως προς τον εαυτό του και ανίσταται για να «περπατήσει σε μια νέα ζωή» (Ρωμαίους 6:4), και αυτή η νέα ζωή χαρακτηρίζεται από σκέψεις γύρω από τον Θεό που μας έσωσε και όχι σκέψεις γύρω από τα συναισθήματα της αμαρτωλής φύσης μας που έχει σταυρωθεί μαζί με τον Χριστό. Όταν σκεπτόμαστε συνεχώς τον εαυτό μας και τα συναισθήματά μας, έχουμε εμμονή με ένα πτώμα γεμάτο αποσύνθεση και θάνατο.\nΟ Θεός υποσχέθηκε να μας σώσει αν πάμε κοντά Του με πίστη. Ποτέ δεν υποσχέθηκε πως θα αισθανόμαστε σωσμένοι.


Γεννήθηκες τη δεκαετία του '80. Ε και; - KefaloniaToday.com\nΕΙΣΤΕ ΕΔΩ: Home / Αρθρα-Αποψεις / Γεννηθηκες τη δεκαετια του ’80. Ε και;\nΓεννήθηκες τη δεκαετία του ’80. Ε και;\n28 Απριλίου, 2013 10:40 μμ\nΉλιος και νερό\nΓεννήθηκες τη δεκαετία του ’80, μία περίοδο που η Ελλάδα πάσχιζε να χάσει την ταυτότητα της με φόντο τις ευρωπαϊκές επιχορηγήσεις.\nΜεγάλωσες τη δεκαετία του ΄90, περίοδο που το ευρώ έπαιρνε σάρκα και οστά υπό τον καγκελάριο H.Kohl και τον Γάλλο πρόεδρο F.Mitterand.\nΤαυτόχρονα, υποθηκευόταν το μέλλον της Ελλάδας μέσα από τα Ίμια, την ανάληψη Ολυμπιακών Αγώνων και κυρίως μέσα από την είσοδο στο ενιαίο νόμισμα (που για τους γνωρίζοντες η πορεία του χωρίς τη δημοσιονομική ένωση της Ευρώπης ήταν προδιαγεγραμμένη).\nΠέρασες την εφηβεία-ωρίμασες-σπούδασες τη δεκαετία του 2000 και εσχάτως βγήκες στην αγορά εργασίας. Όλα έτρεχαν τόσο γρήγορα που αδυνατώντας να κατανοήσεις γιατί, απλά έτρεχες και εσυ χωρίς σκοπό και προορισμό.\nΠήγες σχολείο και φροντιστήριο.\nΛογικά δεν σου έμεινε τίποτα από πλευράς διαπαιδαγώγησης λόγω του αποπροσανατολισμένου εκπαιδευτικού συστήματος και απλά πέρασες σε κάποιο τμήμα ΑΕΙ/ΤΕΙ, τις περισσότερες φορές χωρίς καν να ξέρεις τί θα σπουδάσεις.\nΚάθε κωμόπολη είχε 2-3 τμήματα (514 στο σύνολο) για να συντηρείται οικονομικά και “να ψηφίζει ο κόσμος”, αφού τα εργοστάσια έκλειναν βάση σχεδίου. Οι γονείς σου καμάρωναν για την εισαγωγή σου στην ανώτατη βαθμίδα εκπαίδευσης, ακόμα και αν δεν ήξεραν καν να πουν το πολύπλοκο όνομα του τμήματος (no offence για τους γονείς, αλλά ας είμαστε ρεαλιστές αφού και αυτοί φταίνε με το κόμπλεξ τους “να μπει το παιδί στο πανεπιστήμιο”).\nΚαι κάπου εκεί ήρθε η δικαίωση για τους κόπους σου.\nΦοιτητική ζωή! Πέτυχες την Ελλάδα στα “καλύτερα” της. Αχαλίνωτη νυχτερινή διασκέδαση και μία χώρα πολύ καλή για να είναι αληθινή. Η σχολή μπορεί να περιμένει, έλεγες, γιατί μια φορά είσαι 20 χρονών, ξεχνώντας τη σοφή έκφραση του Κλεόβουλου “Μέτρον άριστον”.\nΜπορεί όμως και να μην πέτυχες στις πανελλήνιες εξετάσεις και να αποφάσισες να δουλέψεις. Παρολ’ αυτά δεν παρέλειπες να περνάς από καταστήματα ρούχων ξοδεύοντας το μισό μηνιάτικο σου για ένα παντελόνι.\nΚαι κάπου προς το τέλος της χρυσής αυτής δεκαετίας, οι προβολείς έσβησαν. Αποφοίτησες και δεν βρίσκεις δουλειά ή απολύθηκες και όλα γύρω μοιάζουν απαισιόδοξα. Ο καπιταλισμός κλυδωνίζεται και οι έλληνες πολιτικοί αποφάσισαν πως πρέπει προσγειωθείς πολύ απότομα και κατά την προσωπική μου γνώμη απάνθρωπα.\nΣτηρίξουν τις τράπεζες και την πλουτοκρατία , αφήνοντας σε εκτεθειμένο στα λάθη του παρελθόντος (κυρίως των γονιών σου αλλα και τα δικά σου).\nΈτσι ξαφνικά τα “ψέματα” τελειώσαν και καλείσαι να αποφασίσεις για να σώσεις τη ζωή σου.\nΚαι για να μην παρεξηγηθώ, μιλάω για την πλειοψηφία των νέων όπως την έζησα από κοντά, αφού ήμουν και εγώ ένας από αυτούς. Είμαι 24 ετών και χωρίς να “βγάζω την ουρά μου απ’εξώ” έζησα αρκετά από όσα περιέγραψα και τώρα καλούμαι να πάρω τις αποφάσεις μου.\nΈτυχες, λοιπόν, σε μια “ιδιαίτερη” ιστορικά περίοδο, όμως δεν πρέπει να εγκαταλείπεις τα όνειρα σου. Μην του αφήσεις να στα κλέψουν και το κυριότερο μην κλαίγεσαι και μιζεριάζεις. Αποφάσισε τι θέλεις και πώς θες να ζήσεις, στήριξε τις επιλογές σου και πάλεψε για εκείνες. Είτε επαγγελματικά-εργασιακά με νέες ιδέες και όρεξη για δουλειά, είτε πολιτικά με ψήφο και αγώνες διαμαρτυρίας, είτε κοινωνικά με βοήθεια προς το συνάνθρωπο σου, μα πάνω από όλα παιδεύσου, ενημερώσου, μορφώσου.\nΗ ζωή δεν αναγνωρίζει σύνορα, ξέρει μόνο από ευτυχία και δυστυχία. Είτε στην Ελλάδα, είτε καπου αλλού, δούλεψε, αγωνίσου, οργανώσου και βοήθησε τους γύρω σου όπως μπορείς!\nΤι λες; Πάμε;\n*Ο Κωνσταντίνος Κόκκοτας είναι 24 ετών και σπουδάζει ηλεκτρολόγος μηχανικός στο Πανεπιστήμιο Πατρών.\nFiled Under: Αρθρα-Αποψεις Tagged With: ζωη, σπουδες


Θεοδωράκης: Μετάνοια η επιστολή Τσακαλώτου | Pagenews.gr\npagenews.gr / Πολιτική / Θεοδωράκης: Μετάνοια η επιστολή Τσακαλώτου\nΘεοδωράκης: Μετάνοια η επιστολή Τσακαλώτου\nΤην εκτίμηση πως η δεύτερη αξιολόγηση θα κλείσει εξέφρασε ο πρόεδρος του Ποταμιού.\nPagenews Team 28 Δεκεμβρίου 2016, 10:06 28 Δεκεμβρίου 2016, 10:06\nΕπίθεση στην κυβέρνηση με αφορμή την επιστολή του Ευκλείδη Τσακαλώτου άσκησε ο Σταύρος Θεοδωράκης μιλώντας το πρωί της Τετάρτης στην τηλεόραση του ΣΚΑΪ.\nΟ επικεφαλής του Ποταμιού, σχολιάζοντας την επιστολή του υπουργού Οικονομικών προς τους εκπροσώπους των δανειστών, ανέφερε πως «είναι η γνωστή διγλωσσία. Στους δανειστές λένε αυτά που προσπαθούν να αποσιωπήσουν στο εσωτερικό της χώρας. Για παράδειγμα, ο κ. Τσίπρας λέει δεν θα δώσει λογαριασμό για το πώς θα διαθέσει τα πλεονάσματα, ενώ ο κ. Τσακαλώτος με την επιστολή του λέει «πως δεν θα το ξανακάνουμε αν δεν σας ρωτήσουμε. Είναι μια επιστολή μετάνοιας που μαρτυρά την απουσία πατριωτικής πολιτικής και σχεδίου», τόνισε ο Σταύρος Θεοδωράκης προβλέποντας ότι εντός του Ιανουαρίου θα κλείσει και η δεύτερη αξιολόγηση με χειρότερους όρους για τη χώρα. Γιατί, όπως είπε, «όταν ξεμένεις από λεφτά, όταν ξεμένεις από οξυγόνο, υπογράφεις τα πάντα».\nΟ κ.Θεοδωράκης ανέδειξε ως σημαντική τη δέσμευση του κ.Τσακαλώτου ότι τα επόμενα πλεονάσματα, αν υπάρξουν, θα κατευθυνθούν στο ελάχιστο εγγυημένο εισόδημα και στη μείωση των φόρων. Προτεραιότητες, που όπως θύμισε, είχαν υποδείξει στη Βουλή τόσο ο ίδιος όσο και οι βουλευτές του Ποταμιού.\nΣε ότι αφορά το εφάπαξ βοήθημα στους συνταξιούχους, τόνισε ότι ο υπουργός Οικονομικών δεσμεύτηκε να το πάρει πίσω αν υπάρξει ταμειακό πρόβλημα, με τις περικοπές που θα κάνει αυτομάτως ο «κόφτης» στις συντάξεις.\n«Υπάρχουν σπίτια με δύο ανέργους, όπως επίσης υπάρχουν 550.000 εργαζόμενοι που παίρνουν λιγότερο από 500 ευρώ το μήνα» τόνισε ο Σταύρος Θεοδωράκης επισημαίνοντας την απουσία οποιασδήποτε πολιτικής για τους ανέργους.\nΑναφερόμενος στη φράση του Πρωθυπουργού στο υπουργικό συμβούλιο («εν ανάγκη θα ξενυχτήσουμε για να κλείσουμε την αξιολόγηση») είπε ότι αυτή μαρτυρά τον τρόπο σκέψης των ΣΥΡΙΖΑΝΕΛ. «Στο ωράριο τους δεν προλαβαίνουν, οπότε τους ζητάει να ξενυχτήσουν για ένα εθνικό θέμα», επεσήμανε δηκτικά.\nΤέλος, απαντώντας στο ερώτημα τι έχει ανάγκη το 2017 ο τόπος, ζήτησε περισσότερη ειλικρίνεια από όλους τους πολιτικούς και εθνική συνεννόηση στο χρέος και τα εθνικά θέματα.\nΚόφι Ανάν: Το «αντίο» του Ποταμιού μετά τον θάνατό του\nΙκανοποίηση Μέρκελ για τη συμφωνία με τον Τσίπρα


Μύθοι για τη δίαιτα και τον ΔΜΣ - News EmeoNews Emeo\nΑν είσαι αδύνατος, είσαι και fit. Αν γυμνάζεσαι, μπορείς να τρως ό,τι τραβάει η όρεξή σου. Η πρωτεΐνη λύνει όλα τα προβλήματα. Αυτές και μερικές ακόμη «παρεξηγήσεις» προσπαθούμε να βάλουμε στην σωστή τους θέση, εξετάζοντας κάποιους από τους «κανόνες» που έχουμε συνηθίσει να ακολουθούμε σχετικά με το σωματικό βάρος και την απώλειά του, που, όμως, δεν είναι και τόσο αλάνθαστοι όσο νομίζαμε.\n«Τα παιδιά πρέπει να χάσουν βάρος για να «αποβάλλουν» την παχυσαρκία»\nΌσο μεγαλώνουν, το βάρος των παιδιών αυξάνεται. Αλλά ποιο είναι το όριο του φυσιολογικού, από ποιο σημείο και μετά υπάρχουν περιττά κιλά και ως εκ τούτου κίνδυνος για την υγεία τους;\nΣτην πιο πρόσφατη μελέτη, ερευνητές από το Εθνικό Ινστιτούτο Υγείας των ΗΠΑ ανέπτυξαν ειδική φόρμουλα για τον υπολογισμό του σωστού παιδικού βάρους. Το συμπέρασμά τους είναι το εξής: Η παχυσαρκία αποτελεί μέτρο όχι απλώς του βάρους, αλλά της αναλογίας βάρους προς ύψος (γνωστή ως Δείκτης Μάζας Σώματος – BMI). Όσο λοιπόν τα παιδιά μεγαλώνουν, μετατρέπουν το λίπος σε μύες, που μπορεί να έχουν το ίδιο, αν όχι μεγαλύτερο, βάρος από τον λιπώδη ιστό. Επομένως, τα παιδιά με υψηλό ΔΜΣ που μπορεί να υποδεικνύει παχυσαρκία, μπορεί να μην είναι στην πραγματικότητα υπέρβαρα. Παρ’ όλα αυτά, οι ερευνητές τονίζουν ότι το να μάθουν τα παιδιά να ελέγχουν τις μερίδες του φαγητού και να ακολουθούν ισορροπημένη διατροφή εξακολουθεί να είναι σημαντικό.\n«Δεν μπορείς να είσαι παχύσαρκος και να είσαι fit ταυτόχρονα»\nΤο πόσο γυμνασμένος είναι κάποιος, όπως και το πόσα κιλά ζυγίζει παίζουν σημαντικό ρόλο στην υγεία του. Μελέτη που πραγματοποιήθηκε το 2012 έδειξε ότι οι υπέρβαροι και παχύσαρκοι άνθρωποι δεν διατρέχουν μεγαλύτερο κίνδυνο θανάτου από καρδιαγγειακές παθήσεις ή καρκίνο σε σχέση με όσους βρίσκονται εντός των φυσιολογικών ορίων βάρους, αλλά αυτό ισχύει μόνο όταν οι πρώτοι είναι εξίσου «fit» από άποψη μεταβολισμού με τους δεύτερους. Με άλλα λόγια, δεν έχει σημασία πόσο λίπος έχεις, αλλά τι είδους λίπος. Το συσσωρευμένο λίπος στην κοιλιά και το «εντοσθιακό» λίπος (αυτό που συσσωρεύεται στον ιστό ζωτικών οργάνων όπως το συκώτι) για παράδειγμα θεωρούνται επικίνδυνα.\nΜπορεί λοιπόν ένα υπέρβαρο άτομο να έχει πολύ υποδόριο λίπος και ένα αδύνατο άτομο να έχει λίπος στην κοιλιά ή στον ιστό των οργάνων του, και ως εκ τούτου να είναι λιγότερο «fit» από μεταβολικής άποψης σε σχέση με τον πρώτο.\nΩστόσο, προειδοποιούν οι ειδικοί, οι περισσότεροι άνθρωποι που παίρνουν βάρος δεν απολαμβάνουν τις αρετές του «fit» μακροχρόνια – σταδιακά, τα παραπανίσια κιλά μπορούν να προκαλέσουν υψηλή αρτηριακή πίεση, διαβήτη και καρδιαγγειακές παθήσεις.\n«Μπορείς να φας ό,τι θέλεις, αρκεί να γυμνάζεσαι για να χάσεις κιλά»\nΟ πιο αποτελεσματικός τρόπος για να χάσει κανείς βάρος, είναι να μειώσει την ποσότητα θερμίδων που προσλαμβάνει. Ιδανικά, η «περικοπή» θερμίδων και η σωματική άσκηση είναι ο εγγυημένος τρόπος να πέσει η ένδειξη της ζυγαριάς. Το να πιστεύουμε όμως πως μπορούμε να χάσουμε βάρος τηρώντας μόνο το δεύτερο σκέλος, δηλαδή τη γυμναστική, και αφήνοντας τον εαυτό μας να απολαύσει παχυντικά φαγητά χωρίς μέτρο είναι ένα λάθος που κάνουν πολλοί.\nΘυμηθείτε ότι για να καταναλώσεις ένα κουτάκι αναψυκτικού που σας προσφέρει μερικές εκατοντάδες θερμίδες χρειάζονται πέντε λεπτά, και για να τις κάψεις χρειάζεται μία ώρα τρέξιμο στον διάδρομο.\nΜε άλλα λόγια, χρειάζεται συνδυασμός ισορροπημένης διατροφής και σωματικής άσκησης, και όχι μόνο ένα από τα δύο, για να εξισορροπήσει τις ατασθαλίες του άλλου.\n«Μεγάλοι «γύροι» ασκήσεων χαμηλής έντασης είναι η καλύτερη τακτική σωματικής άσκησης για να χάσει κανείς βάρος»\nΟι ειδικοί του fitness προσπαθούν να άρουν την παραπάνω παρεξήγηση σχετικά με την ένταση της εξάσκησης και τον αντίκτυπο που έχει στην ζυγαριά: «Είναι αλήθεια ότι το σώμα καίει αναλογικά περισσότερες θερμίδες λίπους παρά υδατανθράκων όταν γυμνάζεται σε χαμηλή ένταση.\nΩστόσο, αν αυξήσεις την ένταση της σωματικής άσκησης στην αεροβική προπόνηση, τελικά θα κάψεις συνολικά περισσότερες θερμίδες», αναφέρει ο Scott Danberg, διευθυντής του κέντρου ευεξίας και μακροζωίας Pritikin.\nΜε άλλα λόγια, παρεμβάλλετε μικρούς γύρους έντονων ασκήσεων στην προπόνησή σας, και θα δείτε περισσότερα αποτελέσματα στη ζυγαριά.\n«Η κατανάλωση πρωτεΐνης είναι ο καλύτερος τρόπος να νιώθεις χορτάτος και να ελέγχεις τις θερμίδες σου»\nΗ παλιά καλή (και άπαχη) πρωτεΐνη είναι ένας καλός τρόπος να χορτάσει ο οργανισμός μας, αλλά οι φυτικές ίνες είναι ακόμη καλύτερες, καθώς προσφέρουν λιγότερες θερμίδες. Για να σιγουρευτείτε ότι δεν θα πεινάσετε και πως δεν θα σας λείψουν τα απαραίτητα θρεπτικά στοιχεία, γεμίστε το πιάτο σας με φρούτα, λαχανικά και όσπρια.\nΕτικέτες : ΔΕΙΚΤΗΣ ΜΑΖΑΣ ΣΩΜΑΤΟΣ | δίαιτα | διατροφή\nPingback: Μύθοι για τη δίαιτα και τον ΔΜΣ | Τεχνολογία Τροφίμων\nΠόσα γεύματα πρέπει να τρώμε...


6 εκθαμβωτικές ευρωπαϊκές πόλεις για οικονομικές διακοπές | clickatlife\nΥπάρχουν κάποια "διαμαντάκια" που αξίζει να ανακαλύψετε και μπορείτε να επισκεφθείτε χωρίς να βάλετε βαθιά το χέρι στη τσέπη. Μια βαλίτσα, καλή παρέα και καλή διάθεση είναι τα 3 στοιχεία που χρειάζεστε. Τα υπόλοιπα, αφήστε τα στο clickatlife.gr, που είναι ο οδηγός σας, σ’ αυτή τη περιπέτεια!\nTο μεγαλύτερο λιμάνι του Βελγίου ορθώνεται πάνω στον φαρδύ ποταμό Scheldt, στην είσοδο για τη Βόρεια θάλασσα. Τον 17ο αιώνα η πόλη γνώρισε μεγάλη πολιτιστική άνθηση, όταν το κέντρο της βελγικής καλλιτεχνικής δημιουργίας μεταφέρθηκε από τις Βρυξέλλες στην Αμβέρσα. Γνωρίζατε ότι ο πασίγνωστος Φλαμανδός καλλιτέχνης, Πίτερ Πάουλ Ρούμπενς γεννήθηκε εδώ και κατάφερε να γίνει γνωστός στην Ευρώπη και τη Ρωσία;\nBόλτες για “υποψιασμένες” fashionistas\nΜια must επίσκεψη, είναι στη πανέμορφη πλατεία Grote Μarkt. Το ιστορικό κέντρο της πόλης είναι μικρό και παραμυθένιο. Γύρω του, υπάρχουν πολλά αξιοθέατα όπως το Koninklijk, το Μουσείο Καλών Τεχνών της Αμβέρσας. Το Quartier Latin είναι ό,τι πρέπει για τις fashionistas, αφού εδώ θα «κολλήσετε» στις βιτρίνες: γόβες, ρούχα και κοσμήματα θα σας αφήσουν με το στόμα ανοιχτό. Κάντε μια βόλτα στη συνοικία της μόδας, Modenatie, στη συνδρομή των οδών Nationale και Drukkerijstraat. Εδώ θα δείτε το Ινστιτούτο Μόδας της Φλάνδρας , το Μουσείο Μόδας (MOMU) και την Ακαδημία Μόδας.\nΔεν είναι καθόλου τυχαίο πως το ιστορικό κέντρο της πόλης, που απλώνεται μέσα σε τείχη του 14ου αιώνα, βρίσκεται στη λίστα των Μνημείων της Παγκόσμιας Πολιτιστικής Κληρονομιάς της UNESCO. Ο ποταμός Douro που χωρίζει την πόλη στα δύο, πρωταγωνιστεί. Καμάρι του Πόρτο φυσικά δεν είναι άλλο από το ομώνυμο φημισμένο κρασί, που έχει ταυτιστεί με την Πορτογαλία. Φορέστε τα αθλητικά σας, αφού το Πόρτο είναι γνωστό ως η πόλη των σκαλοπατιών. Δείτε από κοντά την εκκλησία του 18ου αιώνα, Igreja dos Clerigos, που είναι μια από τις πρώτες μπαρόκ εκκλησίες που κτίστηκαν στην χώρα. Για να δείτε το Πόρτο από ψηλά, σκαρφαλώστε στην κορυφή του πύργου της εκκλησίας και θαυμάστε την πανοραμική θέα της πόλης.\nΑράξτε στο πολυσύχναστο Cafe Majestic, που από το 1920 είναι στέκι καλλιτεχνών και συγγραφέων από τις αρχές του 1920 και απολαύστε ένα αρωματικό καφέ. Ακόμη μην παραλείψετε να δείτε από κοντά το σιδηροδρομικό σταθμό Sao Bento, με τα 20.000 azulejos, που έχει φιλοτεχνήσει ο σημαντικότερος ζωγράφος του είδους Jorge Colaco, κοσμούν την κεντρική αίθουσα του σταθμού. Σημείο αναφοράς της πόλης είναι ο καθεδρικός ναός Se (Se Catedral), που δεσπόζει στην κορυφή του ομώνυμου λόφου και μοιάζει με μεσαιωνικό κάστρο.\nΕίναι ένας γαστρονομικός προορισμός, για λάτρεις της καλής κουζίνας. Η πατρίδα του J.R.R. Tolkien και του Ozzy Osbourne θα σας κερδίσει με τα κανάλια της, την αρχιτεκτονική της και τη γαστρονομία της, αφού διαθέτει περισσότερα αστέρια Michelin, από τις υπόλοιπες πόλεις του Ηνωμένου Βασιλείου (εκτός του Λονδίνου φυσικά, που είναι η μητρόπολη της γεύσης).\nΟι κάτοικοι του Μπέρμιγχαμ αποκαλούνται "Brummies", καθώς το Μπέρμιγχαμ έχει και παρατσούκλι που δεν είναι άλλο από "Brum". Κατά τη Βιομηχανική Επανάσταση, από τα μέσα του 18ου αιώνα και μετά, το Μπέρμιγχαμ εξελίχτηκε σε σημαντικό βιομηχανικό κέντρο.\nΟ απόλυτος προορισμός για ψαγμένες fashionistas Η δεύτερη μεγαλύτερη πόλη της Ιταλίας μοιάζει να είναι σε διαρκή κίνηση, συνεπαίρνοντας τον επισκέπτη. Ξεκινήστε τη βόλτα σας από το κέντρο και τον πανέμορφο γοτθικό καθεδρικό Duomo με την πλατεία και την Galleria Vittorio Emanuele ΙΙ.\nΠερπατήστε στη Via Montenapoleone, όπου βρίσκονται οι μπουτίκ μεγάλων οίκων μόδας. Must επίσκεψη είναι στη Galleria Vittorio Emanuelle ΙΙ και στη Via Mοntenapoleone και τους γύρω δρόμους, που βρίσκονται τα ακριβά καταστήματα των μεγαλύτερων οίκων μόδας.\nΓνωρίζατε ότι οι αρχαιολόγοι πιστεύουν ότι η δεύτερη μεγαλύτερη πόλη της Κροατίας αποτελεί τη συνέχεια της αρχαίας ελληνικής αποικίας του 4ου π.Χ. αιώνα, την Ασπάλαθο; Ανάμεσα στα διαχρονικά μνημεία της παλαιάς πόλης ξεχωρίζει το παλάτι του Διοκλητιανού, μια μνημειώδης κατασκευή του 3ου μ.Χ. αιώνα που χτίστηκε ως τόπος διαμονής του Ρωμαίου αυτοκράτορα.\nΕντυπωσιακό είναι και το άγαλμα του αρχιεπισκόπου Κροατίας Γρηγορίου της Νιν, που έζησε εδώ τον 10ο αιώνα και αγωνίστηκε για την υιοθέτηση της αρχαίας κροατικής γλώσσας στην εκκλησιαστική λειτουργία. Μετά το τέλος της περιήγησης στο ιστορικό κέντρο του Split, απολαύστε ένα καφεδάκι, ατενίζοντας το καμπαναριό του St. Duje, προστάτη της πόλης.\nEiναι ένα από τα πιο μεγάλα, ζωντανά και όμορφα λιμάνια της Ευρώπης και ψηφίστηκε μάλιστα «Πράσινη Πρωτεύουσα» της Γηραιάς Ηπείρου για το 2011. Αποτελεί πόλη-πρότυπο ανάπτυξης και οικολογικής συνείδησης, παρά τα 4,5 εκατομμύρια κατοίκους και τις βαριές βιομηχανίες που υπάρχουν εδώ.\nΞεκινήστε τη βόλτα σας από το περίφημο Rathaus, το μεγάλο δημαρχείο της πόλης. Το επιβλητικό νεοκλασικό κτίριο, που έγινε σύμβολο του Αμβούργου, τραβάει τα βλέμματα. Κάντε τη βόλτα σας στο Stadtpark, το μεγαλύτερο πάρκο της πόλης, με όμορφες διαδρομές για περιπάτους ή «ποδηλατάδες».Η εκκλησία του St. Michaelis, που οι κάτοικοι αποκαλούν χαϊδευτικά «Michel» εντυπωσιάζει με την μπαρόκ αισθητική της και τον μεγάλο πύργο της, που αποτελούσε το ψηλότερο κτίσμα στον κόσμο κατά τον 19ο αιώνα. Μην παραλείψετε τέλος να επισκεφθείτε την πινακοθήκη Kunsthalle, που αποτελεί must επίσκεψη για τους φιλότεχνους.\nΗ καρδιά των fashionistas χτυπά στο Μιλάνο


Προτάσεις του πρ. Ελαίας Τριφυλίας στον Αντιπεριφερειάρχη για τον δρόμο Κυπαρισσίας - Πύργου - PatrisNews - Εφημερίδα Πατρίς Ηλείας\nΙωάννης Μποζίκας 15 Απριλίου 2021 - 11:40 15 Απριλίου 2021 - 10:59 Δεν επιτρέπεται σχολιασμός στο Προτάσεις του πρ. Ελαίας Τριφυλίας στον Αντιπεριφερειάρχη για τον δρόμο Κυπαρισσίας – Πύργου\nΗ ΕΠΙΣΤΟΛΗ ΤΟΥ ΠΡΟΕΔΡΟΥ ΕΛΑΙΑΣ ΓΙΑ ΤΟΝ ΟΔΙΚΟ ΑΞΟΝΑ ΚΑΙ ΜΕ ΠΡΟΤΑΣΕΙΣ ΣΤΟΝ ΑΝΤΙΠΕΡΙΦΕΡΕΙΑΡΧΗ ΜΕΣΣΗΝΙΑΣ\nΤο χρόνιο πρόβλημα με την καρμανιόλα θανάτου στην στροφή της Ελαίας όπου έχουν χαθεί περισσότεροι από 50 συνανθρωποί μας τα τελευταία χρόνια θίγει εκ νέου ο Πρόεδρος της Ελαίας Τριφυλίας κ. Αριστείδης Σκλάβος προς τον Αντιπεριφερειάρχη Μεσσηνίας. Θυμίζουμε ότι προ 2 ετών μετά από χρόνια τοποθετήθηκαν φωτιστικά σώματα στην επικίνδυνη περιοχή που θεωρείται ένα από τα θανατηφόροα σημεία του εθνικού οδικού δικτύου στη Πελοπόννησο.\nΑναλυτικά ο κ .Σκλάβος τονίζει ότι “Εκφράζω δε, εκ των προτέρων την βεβαιότητά μου, για την γονιμότητα της επαφής αυτής.\nΔεν θα παραλείψω να εκφράσω ξανά τις ευχαριστίες μας, προς τον Περιφεριάρχη κ. Παναγιώτη Νίκα και όλους τους παράγοντες της Περιφερειακής Αρχής, για την ένταξη στο Πρόγραμμα για τον εκσυγχρονισμό – ανακατασκευή του Γηπέδου- Αθλητικού Κέντρου Ελαίας. Ενός έργου που θα επιλύσει πολλά σημαντικά προβλήματα άθλησης και πολιτισμού όχι μόνο του χωριού μας αλλά όλου του τέως Δήμου Αυλώνος και όχι μόνο.\nΌμως αυτοδιοικητικό καθήκον,χρέος,και ευθύνη, μου επιβάλλουν να εκθέσω και να υποβάλλω σε εσάς μια σειρά από θέματα που η ΑΝΤΙΜΕΤΩΠΙΣΗ ΤΟΥΣ αφορά την ευρύτερη περιοχή και την πατρίδα μας γενικότερα. Δεν απαιτούν ιδιαίτερο κόστος, προγραμματισμό και οικονομική επιβάρυνση, αλλά το στοιχειώδες ενδιαφέρον ΟΛΩΝ ΜΑΣ.\nΤα κατατάσω – διαχωρίζω δε, στις τρείς (3) ακόλουθες κατηγορίες:\n1ον Ζήτημα Επειγούσης Προτεραιότητος,Χαρακτήρα Πολιτικής Προστασίας , Υγιεινής, και Αισθητικής οδών, παραλιών και άλλων χώρων.\nΤο χωριό μας και η ευρύτερη περιοχή,περιβάλλονται από Δημόσια δάση γύρω από τους οικισμούς μας ( Ελαία, Φόνισα, Αγιαννάκης κτλ.) στούς δρόμους, την παραλία και ημιορεινή περιοχή μας.\nΓια αρκετά χρόνια, τόσο οι δασικοί δρόμοι απαιτούν παρεμβάσεις, όσο και οι αντιπυρικές ζώνες καθαρισμού.\nΧρειάζεται επίσης επισκευή συντήρηση αλλά και προσθήκη επιπλέον των πυροσβεστικών κρουνών και δεξαμενών του προγράμματος ΜΟΛΥΒΙΑΤΗ\nΕίναι αναγκαία η συνεργασία Αυτοδιοίκησης , Περιφέρειας, Δήμων, Τοπικών Διαμερισμάτων, με το Δασαρχείο και την Πυροσβεστική Υπηρεσία.\n1.Καθαρισμός – παρεμβάσεις στην Νέδα σε συνεργασία με την Περιφέρεια Δυτικής Ελλάδος.\n2.Καθαρισμός – παρεμβάσεις στο ρέμα Νούτουμα που διέρχεται εντός του χωριού Ελαίας.\n3.Καθαρισμός – παρεμβάσεις στον χείμαρο της Φόνισας.\n4.Καθαρισμός παρεμβάσεις στον χείμαρο Βλασσάδας.\nΕνώ παράλληλα οφείλουμε να προγραμματίσουμε και να δρομολογήσουμε μελέτες για την οριστική και μέσω προγραμμάτων πάγιας αντιμετώπισης του θέματος των πλημμυρών, τόσο στην Νέδα όσο και στα τρία ρέματα.\nΕίμαι υποχρεωμένος να επισημάνω εμφατικά τον κίνδυνο που εγκυμονούν για τους ανθρώπους και τις υποδομές δημόσιες και ιδιωτικές, τόσο η Νέδα όσο και τα ρέματα κατά την χειμωνιάτικη περίοδο.\n5.Οι δρόμοι παράπλευρης επικοινωνίας του κεντρικού εθνικού δρόμου Κυπαρισσίας – Πύργου στις βροχοπτώσες αιχμής, μεταβάλλονται σε φονικές εκβολές νερού και λάσπης. Αυτό το υπογραμίζω με ένα μεγάλο S.O.S Απαιτείται επίλυση του θέματος και με την εργολαβία του ΥΠΕΧΩΔΕ που βρίσκεται σε εξέλιξη.\nγ) Απορύπανση – Αποσκουπιδοποίηση\n1.Ο κεντρικός εθνικός δρόμος Πύργου – Κυπαρισσίας ένθεν και ένθεν έχει μετατραπεί κυριολεκτικά σε σκουπιδαριό. Αποτελεί προσβολή και ντροπή για τον πολιτισμό μας και την χώρα μας, για την αισθητική μας, την υγιεινή και τουριστική μας υπόσταση και εμφάνιση.\nΕπίσης λόγω του ότι ο δρόμος διέρχεται από μεγάλες δασικές περιοχές, πλήθος σκοτωμένων άγριων ζώων αλλά και αδέσποτων, επιβαρύνουν αισθητικά και από άποψη υγιεινής την κατάσταση.\n2.Παραλία Ελαίας – Αγιαννάκη – Καλού Νερού. Οι θαλασσοταραχές του χειμώνα σε συνδυασμό με τους ακαθάριστους και ρυπαινόμενους χειμάρους και ποτάμια, δημιουργούν άθλιες εικόνες στις παραλίες μας,παρά τις φιλότιμες δικές μας προσπάθειες και των κατοίκων. Έχουμε ανάγκη τα μηχανήματα της Περιφέρειας του Δήμου η κάποιας Ιδιωτικής Εταιρείας. Έν όψη του θέρους σε πολλά σημεία και μάλιστα πολυσύχναστα, η κατάσταση είναι πολύ άσχημη επιεικώς.\n3.Καθαρισμός Δάσους Ελαίας, με μικρό κόστος μπορεί να επιτευχθεί με κινητοποίηση κάποιων φορέων ( με το κύρος της Αντιπεριφέρειας) και δομών συλλόγων, αυτοδιοίκησης παραγόντων φιλοπεριβαντολογικών κ.τ.λ. Επίσης μπορεί να αντιμετωπισθεί το θέμα, …ή με κάποια ανάθεση, ή εργολαβία καθαρισμών από την Περιφέρεια που θα συνδυάζεται με καθαρισμούς δρόμων και άλλων χώρων δημόσιας ευθύνης.\n2ον Ζήτημα: ΕΘΝΙΚΟΣ ΑΞΟΝΑΣ ΠΥΡΓΟΥ _ ΚΑΛΟΥ ΝΕΡΟΥ _ ΤΣΑΚΩΝΑΣ\nΜε ιδιαίτερη ανησυχία παρατηρούμε ότι παρά τον προβαλλόμενο ως ευρύ και βαρύ Εθνικό Προγραμματισμό, ο δρόμος Πύργου -Καλού Νερού -Τσακώνας έχει ολοκληρωτικά ΞΕΧΑΣΤΕΙ από όλους, στον Προγραμματισμό και στην διεκδίκησή του.\nΚυρίως δε, το τμήμα ΠΥΡΓΟΥ _ ΚΑΛΟΥ ΝΕΡΟΥ με διάφορα προσχήματα έχει αφαιρεθεί από τον χάρτη της χώρας στην κατηγορία των Διευρωπαϊκών Αξόνων και βλέπουμε ότι στα ψιλά ή ακόμα μερικές φορές και εμφαντικά, ο άξονας στρίβει και εκτρέπεται από τον Πύργο για Μεγαλόπολη, αφήνοντας έξω ολόκληρη την Νοτιοδυτική Πελλοπόνησο και τον Άξονα κουτσό…!!.\nΔιαφωνούμε κάθετα με την πρακτική αυτή και την σιγή ιχθύος στην καλύτερη περίπτωση από κάποιους, και καλούμε τους Δήμους Ζαχάρως και Τριφυλίας και τις Περιφέρειες Δυτικής Ελλάδος και Πελλοπονήσου και τους Βουλευτές των Περιφερειών αυτών, να αντιταχθούν σε μια τέτοια εγκληματική προοπτική για την χώρα ολόκληρη και ανάπτυξή της.\nΤα όποια περιβαντολογικά που κατά καιρούς υπαρκτά η υπερβαλλόντως προτάσονται, προβαλλόμενα, επιλύονται με σωστές τεχνικές και επιλογές από αυτούς που έχουν την ΒΟΥΛΗΣΗ. Τα άλλα, κατά την άποψή μας είναι “προφάσεις εν αμαρτίαις”…\nΕπιπλέον ελπίζουμε ότι οι τρέχουσες και από καιρού αναγκαίες στοιχειώδεις εργασίες ανάταξης, συντήρησης , σήμανσης ,ασφάλειας, δεν αποτελούν άλλοθι και έναν ακόμα λόγο ματαίωσης ή λοξοδρόμησης του ΑΞΟΝΑ…!!!\n3ον Ζήτημα: ΠΡΟΓΡΑΜΜΑΤΙΣΜΟΣ ΔΡΟΜΩΝ\nα. Τον δρόμο της Ελαίας στην παραλία και το γήπεδο…είναι ένας δρόμος περίπου 600 μέτρα ο οποίος είναι πραγματικά αδιάβατος και επικίνδυνος.\nΤο Καλοκαίρι πολλές φορές η διέλευση σε ώρες αιχμής είναι βασανιστική και επικίνδυνη.\nΠαρακαλούμε την Περιφέρεια να εξετάσει το θέμα με κατανόηση λόγω της ανάγκης και της βαρύτητας απ΄την μία πλευρά, και την σχετικά μικρού κόστους παρέμβασης.\nΕνδεχομένως θα μπορούσε να το εντάξει σε ένα ευρύτερο Προγραμματικό Σχέδιο σε συνεργασία με την Α΄βάθμια αυτοδιοίκηση.\nΕίναι ανάγκη προτεραιότητος του ζητήματος, διότι δεν είναι δυνατόν μία από τις πλέον πολυσύχναστες παραλίες της Πελλοπονήσου να έχει αυτήν την άσχημη απαράδεκτη πρόσβαση.\nβ. Δρόμος Ελαίας – Προδρόμου\nΈνας πολύπαθος δρόμος που έχουν γίνει τα χωματουργικά και τα τεχνικά από την Αποκεντρωμένη Περιφέρεια πρίν από πολλά χρόνια….. και απομένει μόνον, ή σχεδόν μόνον η Ασφαλτόστρωση…\nΓια το θέμα αυτό επισυνάπτω και σχετική αλληλογραφία με την Περιφέρειά μας σε προηγούμενη αυτοδιοικητική περίοδο.\nΝα υπογραμίσω ακόμα ότι ο δρόμος αυτός δεν συνδέει απλά και μόνο δύο δημοτικά διαμερίσματα.\nΣυνδέει ολόκληρη ενδοχώρα πολλών χωριών, με τον Εθνικό δρόμο και την παραλία”.\nΚαι καταλήγει: ..\nΜε ιδιαίτερη έμφαση να σας ευχαριστήσω για την προθυμία σας να με καλέσετε στο γραφείο σας, γι αυτήν την σημαντική και γόνιμη θέλω να πιστεύω, συνάντησή μας.\nΕπίσης για άλλη μία φορά να εκφράσω στον Περιφερειάρχη κ. Παναγιώτη Νίκα την χαρά και ευαρεσκεία μας, για την γενικότερη αντιμετώπιση των θεμάτων που μας αφορούν.\nΘέλω να πιστεύω στην ανάλογη μελέτη, αξιοποίηση και επίλυση των όσων παραπάνω καταθέτω. Ζητημάτων, ιδιαίτερης βαρύτητας, όχι για το χωριό μας μόνον, αλλά για την ευρύτερη περιφέρειά μας.\nTop ΘέμαΔΡΟΜΟΣΠΥΡΓΟΣ - ΚΥΠΑΡΙΣΣΙΑ\nΚαίγεται αυτοκίνητο αυτή την ώρα στον Πύργο! (Φωτό)


Nvidia: συναντά πιέσεις σχετικά με την εξαγορά της ARM | DREAM GR\nΠέρυσι, η Nvidia είχε ανακοινώσει ότι θα εξαγοράσει την ARM Holdings σε μια συμφωνία αξίας 40 δισεκατομμυρίων δολαρίων ΗΠΑ. Ωστόσο, τεχνολογικοί γίγαντες όπως η Google, η Qualcomm και η Microsoft είναι αντίθετοι στη συμφωνία και έχουν ξεκινήσει να διαμαρτύτονται για τη συμφωνία, η οποία αντιμετωπίζει ήδη σημαντικά κανονιστικά εμπόδια αυτή τη στιγμή.\nΤον Σεπτέμβριο του 2020, η συμφωνία ανακοινώθηκε από τον γνωστό κατασκευαστή καρτών γραφικών. Η συμφωνία έγινε μεταξύ της Nvidia και της SoftBank Group, η οποία είναι ο τρέχων ιδιοκτήτης της ARM Holdings. Παρόλο που, η συμφωνία εκκρεμεί καθώς δεν έχει πάρει την έγκριση της ρυθμιστικής αρχής. Για όσους δεν το γνωρίζουν, η ARM είναι η εταιρεία πίσω από τις δημοφιλείς οδηγίες και τα βασικά σχέδια, τα οποία παραχωρεί σε άλλες εταιρείες παρά να κατασκευάζει τα δικά της SoC. Προς το παρόν, πάνω από το 90% όλων των smartphone στον κόσμο χρησιμοποιούν τους πυρήνες ARM.\nΣυγκεκριμένα, ακόμη και η Apple έχει προχωρήσει στα chipset M1 που βασίζονται σε τεχνολογία της ARM για φορητούς υπολογιστές της, οι οποίοι χρησιμοποιούν το σετ εντολών της αλλά όχι και τους πυρήνες της ARM. Με άλλα λόγια, ο σχεδιασμός ARM χρησιμοποιείται ευρέως και έχει μεγάλες εφαρμογές σε πολλών ειδών βιομηχανίες και τομείς. Οι αντίπαλες εταιρείες φοβούνται ότι εάν η Nvidia αποκτήσει τον έλεγχο της ARM, μπορεί να τη χρησιμοποιήσει για να αξιοποιήσει τις συμφωνίες αδειοδότησης που κατέχει η τελευταία σε ολόκληρο τον κόσμο. Σύμφωνα με το άρθρο της Digit, η Nvidia και η ARM δεν είναι άμεσοι ανταγωνιστές, αλλά η προσφορά της στους αντιπάλους της ενδέχεται να γίνει αντίθετη προς το συμφέρον της μετά την εξαγορά.\nΗ Google και οι άλλες εταιρείες ισχυρίστηκαν ότι αυτή η σύγκρουση συμφερόντων θα μπορούσε να οδηγήσει τη Nvidia να χρησιμοποιήσει τη θέση της για να επηρεάσει τα επιχειρηματικά μοντέλα άλλων εταιρειών. Εκτός από την αντιπολίτευση αυτών των μεγάλων εταιρειών, το τμήμα της Κίνας της ARM Holding είναι επίσης ένα σημαντικό εμπόδιο για την εξαγορά. Ο Allen Wu, Διευθύνων Σύμβουλος της ARM China, βρίσκεται σε διαμάχη με το διοικητικό συμβούλιο της ARM China, το οποίο ήθελε να τον απομακρύνει ως επικεφαλής. Αν και, ο Wu κατέχει περίπου το 17% των τεσσάρων εταιρειών επενδύσεων της ARM China. Έτσι, η εξαγορά μάλλον θα πρέπει να περιμένει έως ότου επιλυθεί και αυτό το ζήτημα.\nΣε Rainbow Six Parasite μετονομάζεται το Rainbow Six Quarantine\nΗ Hyundai αποκαλύπτει το εσωτερικό του Ioniq 5 πριν από την πλήρη παρουσίασή του


Iris the Spider: Η Ελληνίδα βασίλισσα του λάτεξ | Marmaga\nIris the Spider: Η Ελληνίδα βασίλισσα του λάτεξ\nΜια συζήτηση για την εναλλακτική μόδα, το λάτεξ, τα φετίχ και τους κρυφοφετιχιστές Έλληνες, με ένα κορίτσι που φτιάχνει ρούχα για τη Lady Gaga και όχι μόνο\nΑπρίλιος 09 2016 08:13\nΕίναι μόλις 25 ετών και έχει καταφέρει να μπει για τα καλά στο χώρο της εναλλακτικής μόδας. Η Ίρις Τρίκα ή αλλιώς «Ιris the Spider» (δυστυχώς) ζει και εργάζεται στο Λονδίνο εδώ και καιρό. Δουλεύει στην πασίγνωστη εταιρεία House of Harlot με την οποία κατά καιρούς έχουν συνεργαστεί ονόματα όπως η Lady Gaga, η Beyonce, η Miley Cyrus και η Naomi Campbell. Το υλικό με το οποίο δουλεύει σχεδόν αποκλειστικά είναι το λάτεξ. Παραπέμπει στο σεξ και τον φετιχισμό, είναι ελαστικό και εφαρμοστό, σίγουρα εναλλακτικό και πολύ μα πολύ, παρεξηγημένο. Η ίδια λέει πως την έχει ενθουσιάσει και πως όλο και περισσότερος κόσμος έρχεται πιο κοντά στο λάτεξ καθημερινά. Εύχεται και οι Έλληνες, οι οποίοι όπως λέει είναι «κρυφοφετιχιστές», να ξεφύγουν από τα ταμπού επιτέλους και να το αγαπήσουν.\nΠώς ξεκίνησαν όλα: κεντώντας σβαρόφσκι στο σκοτάδι\n(© Celluloid Moments Photography)\nΌπως όλα τα κορίτσια που αγαπούν τη μόδα, το όνειρο της Iris ήταν να ασχοληθεί με το σχέδιο μόδας. Χρειάστηκε να περάσει από αρκετές δυσκολίες από σκληρή δουλειά και στο τέλος να σταθεί αρκετά τυχερή για να πετύχει να μπει στο χώρο.\n«Ξεκίνησα προετοιμασία για σχέδιο μόδας το 2009 στην Ελλάδα και την αμέσως επόμενη χρονιά ήρθα στο Λονδίνο στο Πανεπιστήμιο για σπουδές, το οποίο δεν ήταν όπως το περίμενα. Το επίπεδο σπουδών δεν είναι καλό και οι καθηγητές ασχολούνται μόνο με αυτούς που διαλέγουν και δεν δίνουν σημασία στους υπόλοιπους, ενώ έχουν και μία σνομπ διάθεση προς όσους δεν είναι από τη Βρετανία. Τον δεύτερο χρόνο των σπουδών μου ξεκίνησα πρακτική. Έκανα δύο μήνες σε έναν οίκο μόδας, που είναι υψηλής ραπτικής. Εκεί ήταν πολύ άσχημα τα πράγματα. Ήμασταν 30 άτομα με τρεις σόμπες μέσα στο κρύο, σε έναν παγωμένο χώρο που έμπαζε από παντού και εκεί ράβαμε τα ρούχα για την κολεξιόν. Δεν είχε καθόλου καλό φωτισμό και έπρεπε να κεντάμε σβαρόφσκι πάνω σε υφάσματα. Θυμάμαι να πέφτουν τα σβαρόφσκι στο πάτωμα. Στο τέλος σκουπίζαμε και τα πετούσαμε στα σκουπίδια. Δεν ξέρω πόσα χιλιάρικα πετάξαμε στα σκουπίδια… Ήταν απίστευτο. Φυσικά δεν μας πλήρωναν τίποτα… Τις τελευταίες μέρες πριν το fashion show δουλεύαμε 16 ώρες και δεν μας πλήρωναν ούτε τα μεταφορικά. Στο τέλος του show, ο σχεδιαστής ήρθε στα παρασκήνια να μας ευχαριστήσει και μας έδωσε σακουλάκια με ζελεδάκια (και μάλιστα από τα φτηνά!) Ευτυχώς ήμουν αρκετά αντιδραστική και με έδιωξαν από εκεί… Μετά βρήκα δουλειά στον οίκο House of Harlot, όπου είμαι τώρα και δουλεύω με το λάτεξ. Το μαγαζί έχει τα πάντα, από εσώρουχα μέχρι κανονικά ρούχα: όλα λάτεξ. Ήμουν ενθουσιασμένη όταν ξεκίνησα, γιατί ήμουν ήδη στον alternative χώρο. Το αφεντικό μου είχε ενθουσιαστεί μαζί μου επίσης, αλλά κι εγώ ένιωθα σαν να γίνεται ένα όνειρο πραγματικότητα. Με κράτησαν και έτσι είχα δουλειά πριν τελειώσω το Πανεπιστήμιο. Τελικά πήγαν καλύτερα τα πράγματα από ότι φαινόταν στην αρχή».\nΈλληνες – κρυφοφετιχιστές\n«Στην Ελλάδα, υπάρχουν πολλοί περισσότεροι φετιχιστές που δεν φαίνονται», λέει η Iris και σκέφτομαι πως ίσως έχει δίκιο… «Οι περισσότεροι ενώ το γουστάρουν, το κράζουν. Γίνεται χαμός. Από τότε που δείχνω ότι φοράω λάτεξ και ότι είμαι μέσα σε αυτό το χώρο και δεν με ενδιαφέρει το τι θα πουν οι άλλοι, πολύς κόσμος που παλιά ήταν περίεργος ή έβαζε ταμπέλες, τώρα μου λέει μπράβο. Είναι λίγο fake η νοοτροπία του Έλληνα. Νομίζω ότι περισσότερο φοβούνται τι θα πει ο απέναντι και δεν σκέφτονται τόσο αν κάτι αρέσει στους ίδιους. Στο Λονδίνο δεν είναι έτσι τα πράγματα. Μπορείς να είσαι όπως θέλεις και αυτό μου δίνει μεγάλη ελευθερία».\nΤι είναι επιτέλους το λάτεξ και σε ποιες πάει\nΣύμφωνα με την Iris ένα ρούχο φτιαγμένο από λάτεξ μπορείς να το βάλεις παντού. «Είναι σαν το δερμάτινο, απλά, είναι πιο γυαλιστερό, πιο σέξι, δεν είναι καθόλου βαρύ και δίνει καλύτερο σχήμα. Το λατεξ δίνει σχήμα στο σώμα. Γι αυτό το λέμε και : second skin. Είναι πιο ελκυστικό. Είναι όπως τα άλλα υφάσματα αλλά αγκαλιάζει το σώμα. Χρησιμοποιείται και σε extreme φάσεις ναι αλλά δεν παύει να είναι ένα ύφασμα. Κυκλοφορεί χρόνια τώρα, αλλά ο κόσμος δεν το είχε εκτιμήσει. Υπάρχουν και νορμάλ λάτεξ ρούχα, όπως θα φόραγε κανείς ένα σατέν ή ένα τζιν φόρεμα, είναι το ίδιο να φορέσει ένα λάτεξ».\n«Το λάτεξ είναι ένα υλικό που μπορεί κάποιος να το βρει σε πολλά πράγματα της καθημερινότητάς. Από λάστιχα αυτοκινήτου, μέχρι γάντια μιας χρήσης και προφυλακτικά. Είναι φιλικό προς το περιβάλλον, μιας και είναι απόσταγμα δέντρου. Εταιρείες παίρνουν αυτό το απόσταγμα και φτιάχνουν το ύφασμα λάτεξ. Από αυτούς παίρνουμε και εμείς και φτιάχνουμε τα ρούχα… Και φυσικά πάει καλύτερα στις χοντρούλες. Πάει στις γυναίκες που δεν έχουν καθορισμένο σχήμα, δίνει εκείνο σχήμα στο σώμα. Το ρούχο σε φοράει. Πιστεύω ότι αυτό που το κάνει τόσο σέξι είναι το ότι είναι πολύ εφαρμοστό και γυαλίζει».\n(© Peter Ellis)\nΗ Lady Gaga και οι άλλες\nTo υλικό μας θυμίζει αυτά που οι celebrities φοράνε σε βίντεο κλιπ ή φωτογραφίσεις. Και όντως. Φαίνεται ότι πολλά ονόματα προτιμούν να σχεδιάζουν τα ρούχα τους σε λάτεξ. Κάποιοι μάλιστα είναι πελάτες της εταιρείας που δουλεύει η Iris.\n«Πολλοί διάσημοι το φοράνε… Στις πρώτες δυο εβδομάδες στη δουλειά στείλαμε ρούχα στη Lady Gaga. Κάποια είχαν επιστραφεί και μου τα έδωσαν να τα γυαλίσω. Και πραγματικά δεν το πίστευα πως αυτό που έπιανα το φορούσε η Lady Gaga. Μετά το συνήθισα… Στο House of Harlot έχουμε κάνει πολλά μεγάλα projects για μεγάλους οίκους μόδας όπως Marc Jacobs, Dior, Balenciaga, Μeadham Κirchhoff όπως επίσης και τη γνωστή μάρκα εσωρούχων Victoria Secret. Έχουμε ντύσει celebrities όπως Lady Gaga, Bjork, Beyonce, Miley Cyrus, Naomi Cambel και άλλους. Είμαστε πέντε άτομα. Το αφεντικό μου σχεδιάζει και κάνει το management, μία άλλη κοπέλα σχεδιάζει και κόβει τα πατρόν και είμαστε τρεις κοπέλες που ράβουμε. Εγώ επίσης και την ευθύνη των supplies. Το Torture Garden με το οποίο συνεργαζόμαστε και έχει κάνει και στην Ελλάδα πολλά events. Κάνουμε το clothing line γι αυτό και είναι από τα μεγαλύτερα φετιχιστικά και σεξ clubs που υπάρχουν».\n(© Ani Jo)\nΔεν είναι δύσκολο να το βρούμε στην αγορά πλέον, γιατί το λάτεξ γίνεται όλο και πιο γνωστό. Ίσως πραγματικά να πρόκειται για το ρούχο του μέλλοντος.\n«Στην Ελλάδα ξέρω ότι υπάρχουν δυο Έλληνες σχεδιαστές που ασχολούνται με αυτό το υλικό, οπότε θα πρότεινα για πιο φθηνά κάποιος να κοιτάξει πρώτα τι υπάρχει στην Ελλάδα. Μετά μπορεί να παραγγείλει και από εμάς, αλλά επειδή είναι πολύ γνωστή η εταιρεία είναι και αρκετά ακριβή. Φτιάχνω και εντελώς δικά μου σχέδια με το όνομά μου «Ιris the spider» τα οποία μπορεί κανείς να δει στο facebook. Αφιερώνω πάρα πολύ χρόνο γιατί με ενθουσιάζει όλο αυτό. Μετά τη δουλειά μπορεί να καθίσω στην εταιρεία μέχρι το βράδυ για να δημιουργώ τα δικά μου σχέδια…», λέει η Iris από τη σύνδεση του skype και πραγματικά μιλώντας μαζί της καταλαβαίνει κανείς πόσα πολλά, ανατρεπτικά πράγματα υπάρχουν, που δεν είχαμε σκεφτεί ότι μπορεί μία Ελληνίδα να κάνει στο εξωτερικό… και να διαπρέψει στον σ’αυτά.\n(© Izaskun Gonzales Photography)\n(© House of Harlot)\nΞεκίνησαν αιτήσεις για την Κοινωφελή Εργασία – Και για Καστοριά και Άργος Ορεστικό


Εγκαινιάστηκε έκθεση με περισσότερα από 5500 Προσκοπικά γραμματόσημα στην Βέροια (φωτογραφίες, βίντεο)\nΔευτέρα, 10 Φεβρουάριος 2020 19:53\nΤα εγκαίνια της έκθεσης Προσκοπικών Γραμματοσήμων του Παλαιού Προσκόπου και φιλοτελιστή κ. Τριαντάφυλλου Μεταξά πραγματοποιήθηκαν το απόγευμα της Δευτέρας.\nΤην έκθεση διοργάνωσε η Ένωση Παλαιών Προσκόπων Βέροιας, για να τιμήσει την 22α Φεβρουαρίου, Παγκόσμια Ημέρα Ειρήνης και Φιλίας.\nΟι επισκέπτες θα έχουν την δυνατότητα να δουν περισσότερα από 5500 Προσκοπικά γραμματόσημα, μαντήλια και φακέλους από Προσκοπικά Jamboree, από περίπου 120 χώρες, όλα σπάνια αντικείμενα της προσωπικής συλλογής του κ. Μεταξά.\nΣτην εκδήλωση χαιρετισμό απηύθυνε ο Αρχηγών της Ένωσης Παλαιών Προσκόπων Νίκος Ουσουλτζόγλου. Χαιρέτισε επίσης ο Περιφερειακός Έφορος Κεντρικής Μακεδονίας Ματθαίος Πιστοφίδης, ενώ το βιογραφικό του κου Μεταξά ανέγνωσε ο Σωτήρης Τσέλιος.\nΈπειτα τον λόγο πήρε ο κος Μεταξάς ο οποίος αναφέρθηκε στους λόγους που ξεκίνησε να συλλέγει τα γραμματόσημα και το τι θα μπορεί να δει ο επισκέπτης στην έκθεση (δείτε το βίντεο).\nΣτη συνέχεια ο Δήμαρχος Βέροιας Κώστας Βοργιαζίδης έκοψε την κορδέλα, εγκαινιάζοντας την έκθεση.\nΗ έκθεση, που φιλοξενείται στο Φουαγιέ της Αντωνιάδειου Στέγης Γραμμάτων & Τεχνών, θα διαρκέσει έως τις 29 Φεβρουαρίου, ενώ μπορούν να την επισκεφθούν σχολεία, σύλλογοι κτλ. Υπάρχει δυνατότητα ξενάγησης κατόπιν συνεννόησης (Σωτήρης Τσέλιος 6987170785).\nΠαραβρέθηκε ο Δήμαρχος Βέροιας Κώστας Βοργιαζίδης, η πρόεδρος του ΔΗΠΕΘΕ Βέροιας Γεωργία Μπατσαρά, ο αντιπρόεδρος του ΔΣ Δήμου Βέροιας Δημήτρης Πυρινός, ο εκπρόσωπος της Ι ΜΠ Αντισυνταγματάρχης Πεζικού Σπανός Μιλτιάδης, ο Αρχηγός του 3ου Συστήματος Προσκόπων Βέροιας Βαγγέλης Παπαχαραλάμπους, ο Αρχηγός Συστήματος & Αρχηγός Ομάδας του 5ου Συστήματος Προσκόπων, παλιοί και νέοι πρόσκοποι, και φίλοι του Προσκοπισμού.


anatoli: ΑΠΕΙΛΕΣ ΚΑΙ ΕΠΙΘΕΣΕΙΣ ΚΑΤΑ ΟΡΘΟΔΟΞΩΝ ΝΑΩΝ ΣΤΗΝ ΠΟΛΗ\nΤελευταίες μέρες σημειώθηκαν δύο επεισόδια κατά Ορθοδόξων ναών στην Πόλη.\nΣτην πρώτη περίπτωση, ομάδα μαθητών από θρησκευτικά λύκεια Imam Hatip, κινήθηκαν απειλητικά κατά του Ι.Ν. Αγ. Παντελεήμονος στη περιοχή Κουσκουτζούκι Βοσπόρου, το πρωί της 17ης Απριλίου, κατά την ώρα της Θείας Λειτουργίας.\nΣύμφωνα με πληροφορίες που δημοσίευσε η αριστερή ιστοσελίδα haber.sol, αλλά επιβεβαιώθηκαν και από άλλες πηγές, ομάδα μαθητών των θρησκευτικών λυκείων, προσκεκλημένοι του τοπικού δήμου συγκεντρώθηκαν σε υπαίθριο χώρο, γειτονικό της εκκλησίας. Αν και δεν έχει γίνει γνωστός ο λόγος της συγκέντρωσης, τοπικές πηγές την ερμηνεύουν ως κίνηση εκφοβισμού των κοσμικών κατοίκων της περιοχής.\nΗ πολυάριθμη ομάδα των θρησκευομένων μαθητών, με το άκουσμα του ήχου από την καμπάνα της εκκλησίας, κατευθύνθηκε με απειλητικές διαθέσεις προς αυτήν κραυγάζοντας «Allahuekber» (ο Αλλάχ είναι μεγάλος).\nΑυτόπτες μάρτυρες αναφέρουν ότι οι μαθητές έδιναν την εντύπωση ότι είναι “οργανωμένοι μαχητές”. Οι υπεύθυνοι του ναού βλέποντας τις απειλητικές διαθέσεις των μαθητών, ενημέρωσαν την αστυνομία η οποία έσπευσε επιτόπου και απέτρεψε πιθανά έκτροπα.\nΤην επόμενη ημέρα ο αντιδήμαρχος της περιοχής επικοινώνησε με τους αρμοδίους του Ορθόδοξου ναού και ζήτησε συγνώμη εκ μέρους των μαθητών!\nΤο επεισόδιο αν και δεν φαίνεται να είχε σχεδιαστεί ως επίθεση κατά του ιερού ναού, θα μπορούσε να θεωρηθεί ενδεικτική εξέλιξη και αποτέλεσμα της έξαρσης του θρησκευτικού φανατισμού, τα τελευταία χρόνια στην Τουρκία. Η τόνωση του θρησκευτικού φρονήματος μέρους της κοινωνίας, ως αντίβαρο στον “δυτικό” τρόπο ζωής, ήταν αναμενόμενο να έχει πολλές παρενέργεις, όπως το επεισόδιο κατά του Ορθόδοξου ναού.\nΤο δεύτερο επεισόδιο των τελευταίων ημερών σημειώθηκε χθες 24 Απριλίου 2016, λίγο πριν την ακολουθία του Νυμφίου, στον Ι.Ν Αγίας Τριάδας Σταυροδρομίου.\nΌπως έγινε γνωστό, άτομο με περίεργη αμφίεση (λέγεται ότι φορούσε σαρίκι) εισέβαλλε στον Νάρθηκα του ναού, έσπασε ένα προσκυνητάρι αλλά ακινητοποιήθηκε από τον φύλακα και τον νεωκόρο, πριν προλάβει να προκαλέσει περισσότερες καταστροφές. Το άτομο αυτό που δεν οπλοφορούσε παραδόθηκε στην αστυνομία. Κατά πληροφορίες οι αστυνομικοί που συνήθως φρουρούν τον ιερό ναό, την στιγμή του επεισοδίου απουσίαζαν από τον τόπο του καθήκοντος, γεγονός που προκάλεσε “πονοκέφαλο” στην αρμόδια αστυνομική υπηρεσία.\nΤο επεισόδιο αν και θεωρείται «μεμονωμένο», με την διάδοση στα μέσα κοινωνικής δικτύωσης (facebook κ.α.) «πληροφοριών» για «εισβολή στην Αγία Τριάδα, τζιχαντιστή με χαντζάρα» … «πάνω στον οποίο έπεσαν αστυνομικοί για να τον αφοπλίσουν, με αποτέλεσμα να τραυματιστεί ένας από αυτούς» και να «γεμίσει αίματα» η εκκλησία, προκαλείται κλίμα ανησυχίας στους ομογενείς που δεν γνωρίζουν τα πραγματικά δεδομένα.\nΑπό πηγές της ομογένειας πληροφορηθήκαμε ότι και στα δύο επεισόδια υπήρξε άμεση ανταπόκριση των αστυνομικών αρχών, οι οποίες έχουν διαθέσει δυνάμεις για την φρούρηση χώρων λατρείας των μη μουσουλμανικών κοινοτήτων της Πόλης. Όμως όπως φαίνεται και από τις προαναφερόμενες περιπτώσεις, αλλά και αυτή της απόπειρας εμπρησμού της Αγίας Τριάδας Χαλκηδόνος πριν από μερικούς μήνες, τα μέτρα αποτροπής επίδοξων ιερόσυλων, βανδάλων και φανατικών, δεν είναι επαρκή.\nΗ ενημέρωση της κοινής γνώμης από τους αρμοδίους της ομογένειας, σε παρόμοια περιστατικά, αποτρέπει την διάδοση ψευδών πληροφοριών, οι οποίες όπως προαναφέραμε δημιουργούν αρνητικό κλίμα.\nΣτην εποχή μας, με το μεγάλο εύρος που έχουν αποκτήσει τα μέσα μετάδοσης πληροφοριών είναι σχεδόν αδύνατο να αποσιωπηθούν επεισόδια όπως τα παραπάνω. Γι’ αυτό είναι προτιμότερη η δημοσιοποίηση από τους αρμοδίους, αντί να επικρίνονται τα μέσα ενημέρωσης που δημοσιεύουν τις πληροφορίες, όπως συνέβη πρόσφατα με το ιστολόγιο μας. Το αξιοσημείωτο είναι ότι οι εξελίξεις επιβεβαίωσαν εμάς και όχι τους επικριτές μας. Το ιστολόγιο anatoliblog και η εφημερίδα «Ανατολή» θα συνεχίσουν με έγκυρη πληροφόρηση να ενημερώνουν την κοινή γνώμη.\nΑναρτήθηκε από anatoli στις 4:00 π.μ.\nΑΠΕΙΛΕΣ ΚΑΙ ΕΠΙΘΕΣΕΙΣ ΚΑΤΑ ΟΡΘΟΔΟΞΩΝ ΝΑΩΝ ΣΤΗΝ ΠΟΛ...


Να μην αφήσουμε να περάσει η τρομοκρατία του συστήματος στις σχολικές αυλές μας! - Μαθητική Αντίσταση\nΝα μην αφήσουμε να περάσει η τρομοκρατία του συστήματος στις σχολικές αυλές μας!\nΜαθητική Αντίσταση 7:07 μ.μ. 0 Comments\nΤο νέο σχολικό έτος ξεκίνησε και δεν άργησαν να φανούν οι προθέσεις του συστήματος πάνω σε κάθε μορφή πάλης και αγώνα ενάντια στη αντιδραστική πολιτική του νέου ταξικού Λυκείου που προωθείται.\nΑυτή την περίοδο, λοιπόν, στη σχολική κοινότητα υπάρχει μεγάλος αναβρασμός με αποτέλεσμα να ξεσπάσουν πολλές καταλήψεις τις οποίες κατέστειλαν με πρωτοφανή τρόπο όργανα της Αστυνομίας.\nΣτην κατάληψη του 1ου και 2ου Γενικού Λυκείου και ΕΠΑΛ Καισαριανής, βρέθηκαν έξω από τα σχολεία το πρωί αστυνομικές δυνάμεις (3 περιπολικά) οι οποίες είχαν σκοπό να διαλύσουν την κατάληψη και, χωρίς να δεχτούν κάποια απειλή ή πρόκληση από τους μαθητές, πυροβόλησαν 3 φορές στον αέρα για εκφοβισμό. Οι μαθητές, όπως είναι φυσικό, έτρεξαν έντρομοι, ενώ στη συνέχεια οι αστυνομικοί σημάδευαν τα κεφάλια των παιδιών βρίζοντάς τους. Δεν δίστασαν, μετά, να προχωρήσουν σε συλλήψεις και να οδηγήσουν τους μαθητές χωρίς λόγο στο κρατητήριο από όπου αφέθηκαν ελεύθεροι τις πρώτες πρωινές ώρες της επόμενης ημέρας, αφού όμως πρώτα έγινε λήψη των προσωπικών τους στοιχείων από τους αστυνομικούς.\nΠαρουσία Εισαγγελέα έγινε επέμβαση της Αστυνομίας και στο 1ο ΕΠΑΛ Λαμίας όπου έγιναν 20 συλλήψεις μαθητών και γονέων. Μάλιστα, οι 8 από αυτούς παραπέμφθηκαν στον Εισαγγελέα και θα οδηγηθούν στο εδώλιο του δικαστηρίου στις 20 Νοεμβρίου 2014.\nΑυτή τη φορά δεν έχουμε να κάνουμε με κατάληψη αλλά με ένα γεγονός που ξεπερνάει τα όρια της επιστημονικής φαντασίας. Το πρωί της Τρίτης (14/10), έξω από το 8ο Δημοτικό Σχολείο Κερατσινίου, λόγω ενός απλού καυγά μεταξύ δύο 10χρονων μαθητών, βρέθηκαν αστυνομικοί με όπλα και αλεξίσφαιρα για να συλλάβουν τον ένα από τους 2 μαθητές! Πληροφορίες αναφέρουν πως δέχονταν εντολές από τον, όπως λέγεται, χρυσαυγίτη πατέρα του άλλου μαθητή.\nΑπό όλα τα παραπάνω συμπεραίνουμε ότι το κράτος φοβάται κάθε μορφή αντίστασης από το μαθητικό κίνημα και δε διστάζει να χρησιμοποιήσει κάθε μέσο εκφοβισμού (συλλήψεις, προσαγωγές, πυροβολισμούς κ.λπ.) με το μακρύ του χέρι, την αστυνομία. Θέλουν να εδραιώσουν την αστυνομοκρατία στα σχολεία.\nΚΑΝΕΝΑΣ ΜΑΘΗΤΗΣ ΔΕΝ ΠΡΕΠΕΙ ΝΑ ΣΥΜΒΙΒΑΣΤΕΙ ΜΕ ΑΥΤΗ ΤΗΝ ΚΑΤΑΣΤΑΣΗ!\nΤΩΡΑ ΠΡΕΠΕΙ ΝΑ ΟΡΓΑΝΩΘΕΙ Η ΠΑΛΗ ΣΕ ΚΑΘΕ ΣΧΟΛΕΙΟ!\nΠηγές: 902.gr, alfavita.gr, enallaktikos.gr\nv�o l�c 7:07 μ.μ.\nΝα μην αφήσουμε να περάσει η τρομοκρατία του συστή...


Παγκόσμια ημέρα μνήμης θυμάτων τροχαίων οδικών συγκρούσεων (πρόγραμμα εκδηλώσεων) - 25/01/2016\nΗ τρίτη Κυριακή κάθε Νοέμβρη, έχει καθιερωθεί παγκοσμίως, ως Ημέρα Μνήμης Θυμάτων Τροχαίων Δυστυχημάτων. Αυτή η μέρα είναι αφιερωμένη στη μνήμη εκατομμυρίων ανθρώπων, που έχασαν τη ζωή τους ή τραυματίστηκαν σε τροχαίες οδικές συγκρούσεις. Παράλληλα, αποτελεί φόρο τιμής προς τα μέλη της Τροχαίας, τα σωστικά συνεργεία, ιατρικό και νοσηλευτικό προσωπικό, που καθημερινά έρχονται αντιμέτωποι με τραυματικές εμπειρίες από τροχαίες οδικές συγκρούσεις.\nΜε αφορμή την Παγκόσμια Ημέρα Μνήμης Θυμάτων Τροχαίων Οδικών Συγκρούσεων, το Τμήμα Τροχαίας Αρχηγείου Αστυνομίας, σε συνεργασία με την CNP Ασφαλιστική, διοργανώνει σειρά εκδηλώσεων τιμώντας τη μνήμη όσων έχασαν τη ζωή τους από τροχαία δυστυχήματα.\nΟι εκδηλώσεις αυτές έχουν ως στόχο να υπενθυμίσουν σε όλους το τεράστιο κοινωνικό θέμα της οδικής ασφάλειας, αλλά και την επείγουσα ανάγκη για συντονισμένες δράσεις, ούτως ώστε να μην θρηνήσουμε άλλα θύματα στην άσφαλτο.\n· Σάββατο 14/11/2015 και ώρα 18.15: Λαμπαδηφορία με δρομείς του Σωματείου Περικλής Δημητρίου, μέλη του Τμήματος Τροχαίας Αρχηγείου και της CNP Ασφαλιστικής μαζί με τα παιδιά τους.\nΟι δρομείς θα ξεκινήσουν από την εκκλησία Αγίας Ειρήνης και της Του Θεού Σοφίας (παρά το Αρχηγείο Αστυνομίας) και θα συναντηθούν με τα μέλη της Τροχαίας και της CNP Ασφαλιστικής στη συμβολή των οδών Λήδρας και Ονασαγόρου. Στη συνέχεια με αναμμένες δάδες θα πορευθούν κατά μήκος της οδού Λήδρας προς την εκκλησία της Φανερωμένης, όπου στις 18.30, θα γίνει παράκληση και δέηση για τα θύματα και του τραυματίες των οδικών τροχαίων συγκρούσεων.\n· Κυριακή 15/11/2015, μεταξύ των ωρών 11.00 και 13.00: Δημόσιος Κήπος Λευκωσίας\nΔιανομή διαφωτιστικού υλικού σε αλλοδαπούς σχετικά με την οδική ασφάλεια. Επίσης θα παραχωρηθούν μικρά δώρα από μέλη του Τμήματος Τροχαίας Αρχηγείου και της CNP Ασφαλιστικής.\n· Δευτέρα 16/11/2015 και ώρα 10.00: Παράκληση και δέηση για τα θύματα και τραυματίες από τροχαίες οδικές συγκρούσεις, στην εκκλησία Αγίας Ειρήνης και της Του Θεού Σοφίας, παρά το Αρχηγείο Αστυνομίας. Θα ακολουθήσει δεξίωση στους παρευρισκόμενους, στην Αστυνομική Εστία, στις 10.30.\n· Πέμπτη 19/11/2015\nΔιανομή διαφωτιστικών φυλλαδίων στο Mall of Cyprus, από μέλη του Τμήματος Τροχαίας Αρχηγείου και της CNP Ασφαλιστικής.\n· Παρασκευή 20/11/2015\nΔιανομή φωσφορούχων γιλέκων στον αυτοκινητόδρομο Λεμεσού – Λευκωσίας, με κατεύθυνση τη Λευκωσία, παρά το ζυγιστικό σταθμό Λατσιών, από μέλη του Αρχηγείου Αστυνομίας και της CNP Ασφαλιστικής.